Source: https://mafiadoc.com/5-ghid-de-educatie-civica_5a2fe69b1723ddb76b277f88.html
Timestamp: 2019-08-21 14:25:57+00:00
Document Index: 9818172

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 11', 'Articolul 12', 'Articolul 13', 'Articolul 13', 'Articolul 14', 'Articolul 14', 'Articolul 15', 'Articolul 15', 'Articolul 16', 'Articolul 16', 'Articolul 16', 'Articolul 17', 'Articolul 17', 'Articolul 18', 'Articolul 19', 'Articolul 20', 'Articolul 20', 'Articolul 21', 'Articolul 21', 'Articolul 21', 'Articolul 22', 'Articolul 23', 'Articolul 23', 'Articolul 23', 'Articolul 23', 'Articolul 24', 'Articolul 25', 'Articolul 25', 'Articolul 26', 'Articolul 26', 'Articolul 26', 'Articolul 27', 'Articolul 27', 'Articolul 28', 'Articolul 29', 'Articolul 29', 'Articolul 29', 'Articolul 30']

5. Ghid de Educatie Civica - MAFIADOC.COM
5. Ghid de Educatie Civica
educatie moral civica - Profesori itineranti / de sprijin
Educatie civica [cds liceu]
Olimpiada de Educatie Civica-faza locala-subiect si barem
Laboratorul de educatie nonformala Laboratorul de educatie ...
Ghid de programare - Paza.me
Versiuni Software 3.1 (728+, 738EX+ si 738+), 3.2 (728EX4+, 728DZ8+ si 748+) si ... 728EX4+ = 727272. 738EX+ = 737373 ...... Doar la Esprit 728EX+, LED-ul.
GHID DE UTILIZARE POWERPOINT
Ghid de evaluare biologie - INSAM
Laboratorul de educatie nonformala 2011
Ghid de instalare - Key Soft
Ghid de evaluare matematica - INSAM
Ghid de evaluare fizica - INSAM
Ghid de redactare a articolelor
muzeuldearhitectura ca forma de educatie i
culturale arhitecturale, specificului rhit ctural 10 I ... Ca program de arhitectura. este probabil unul din- ... chitectural programs which are trying to be present in.
Concurs National de Evaluare in Educatie
Descarcati Ghid de Retete Bariatrix - Produsedeslabire.ro
Ghid de instalare in limba romana - TRENDnet
Ghid de practica - LICENTA 2013-2014.pdf - Facultatea de ...
13 downloads 6 Views 640KB Size Report
Ghidul bilingv de educaţie civică este un rezultat al proiectului “Educaţie civică ... Obiectivul acestui ghid este de a promova valori ale educaţiei civice prin limba ...
Introducere Ghidul bilingv de educaţie civică este un rezultat al proiectului “Educaţie civică prin limba maternă romani” implementat de Centrul de Resurse pentru Comunităţile de Romi Cluj în parteneriat cu Universitatea Bucureşti prin CREDIS, Fundaţia Phoenix Bucureşti, Project on Ethnic Relations-Filiala Romania Biroul Târgu Mureş (PER) şi Asociaţia Pro Democraţia filiala Cluj-Napoca, în perioada decembrie 2003 – august 2004, cu sprijin financiar din partea Uniunii Europene prin programul Phare Societate Civilă 2001 Componenta Educaţie Civică şi Fundaţia pentru o Societate Deschisă România. Obiectivul acestui ghid este de a promova valori ale educaţiei civice prin limba maternă romani. Materialul este un manual alternativ, elaborat în format bilingv, romani – român, tocmai pentru a da posibilitatea de a-l utiliza un număr cât mai mare de elevi şi profesori romi şi neromi. Ghidul de educaţie civică romani – român, răspunde practic nevoii de a dezvolta un curriculum de educaţie interculturală şi va fi utilizat în timpul orelor de limba romani de aproximativ 260 de învăţători de limba romani şi peste 5000 de elevi romi din 38 de judeţe din România. Echipa care a contribuit la elaborarea acestei lucrări: Autori: Anton Gina, Roberta Szabó Kővári – institutoare rome, Maria Koreck – Project on Ethnic Relations-Filiala România Biroul Târgu Mureş (PER) şi Beatrice Hellen Almăşan – Universitatea Bucureşti – CREDIS. Traducător în limba romani: Anton Gina Redactor şi referent de specialitate: Prof. Dr. Sarău Gheorghe Referent de specialitate: Prof. Ion Ionel Costin Ilustrator: Eugen Raportoru Centrul de Resurse pentru Comunităţile de Romi este o organizaţie non profit, neguvernamentală, membră Soros Open Network şi RuralNet – reţea activă în domeniul dezvoltării comunitare din România. Misiunea Centrului de Resurse pentru Comunităţile de Romi este de a contribui la ameliorarea condiţiilor de viaţă a comunităţilor de romi din România. Domeniile de interes şi acţiune ale CRCR sunt: dezvoltarea reţelei organizaţiilor neguvernamentale a romilor, dezvoltarea tinerei generaţii a romilor şi implicarea lor în activităţi care să contribuie la îmbunătăţirea situaţiei romilor, dezvoltare comunitară prin îmbunătăţirea relaţiilor interetnice, drepturile omului, dezvoltarea patrimoniului cultural rom. Mulţumim consultanţilor şi finanţatorilor noştrii! Claudia Macaria Coordonator de proiect
Fiecare fiinţă umană este înzestrată cu o varietate de distincţii biologice (cu care se naşte: vârsta, sex, caracteristici fizice…), socio-culturale (familia, educaţia, profesia, clasa socială, etnicitate, religie, mod de gândire), cât şi cu o istorie individuală care îl/o deosebeşte de orice altă persoană. Prin aceasta, fiecare persoană este unică în felul său.
“O societate va fi măsurată după felul în care îi tratează pe cei dezavantajaţi.”
Persoane cu nevoi speciale - Doamnă învăţătoare, nu văd bine ce scrieţi la tablă! - Elena, hai să schimbăm locurile ! Eu văd mai bine de aici. - Mulţumesc, Maria! - Maria, gestul tău este frumos, căci e bine să ne ajutam unii pe alţii la nevoie! - Nici prietenul meu nu aude prea bine, dar citeşte de pe buze ce se spune, şi aşa el înţelege totul ca şi noi! - Ai dreptate, Mihai! Unii dintre noi pot avea deficienţe de vedere, de auz, de vorbire şi altele, dar fiecare în parte este o persoană valoroasă.
„Fiecare om are dreptul să i se recunoască pretutindeni personalitatea juridică” (Declaraţia Universală a Drepturilor Omului) Identitatea persoanei - Sper că sunt prezenţi toţi elevii, doamnă dirigintă! - Sigur, domnule inspector ! - Bună ziua, copii! - Bună ziua! - Dragi copii, domnul Săvescu Ion este inspector în cadrul Biroului pentru Evidenţa Populaţiei. - Am venit să vă îndrum în ceea ce priveşte completarea formularelor pentru obţinerea actelor de identitate, deoarece, în curând veţi împlini vârsta de patrusprezece ani. Cunoaşteţi cum arată actul de identitate pe care îl veţi primi? - Da, eu îl cunosc şi mai ştiu de la tatăl meu că atunci când voi împlini patrusprezece ani voi avea carte de identitate. - Aşa este. Pentru a depune însă dosarul în vederea obţinerii cărţii de identitate aveţi nevoie de certificatul de naştere şi de buletinul mamei sau al întreţinătorului legal. - Eu nu ştiu unde este certificatul meu de naştere. L-am pierdut, ce trebuie să fac? - Tu vei veni cu părinţii la noi, la Biroul pentru Evidenţa Populaţiei, şi vei primi altul nou. - Eu am certificat de naştere! Mi l-a făcut tata când m-am născut. Cu cartea de identitate voi primi şi paşaport. Astfel, voi putea să-l însoţesc pe unchiul meu când pleacă cu tirul în străinătate. - Acum, copii, dacă nu mai aveţi alte întrebări, vă rog să completăm împreună formularele ! Fiecare fiinţă omenească este o persoană care se identifică în societate prin nume, prenume, data naşterii, sex, numele şi prenumele părinţilor şi semnătură, iar în documentele de atestare a persoanei, aceasta se identifică şi prin codul numeric personal. Identitatea persoanei se dovedeşte cu ajutorul următoarelor acte: certificat de naştere, carte de identitate, paşaport, certificat de căsătorie.
«Familia constituie elementul natural şi fundamental al societăţii şi are dreptul la ocrotire din partea societăţii şi a statului » (Declaraţia Universală a Drepturilor Omului) Familia - Copii, astăzi vom face câte un desen cu tema “Familia mea”! Vă voi împărţi foile de desen şi culorile. (Copiii încep să deseneze) - Am terminat, doamnă învăţătoare! - Foarte bine! Hai să discutăm despre desenele voastre, Iulia ! Tu ce-ai desenat? 5
- Am desenat pe mama, pe sora mea şi pe mine. - Dar pe tatăl tău? - Nu. Pentru că nu l-am cunoscut niciodată. - Îmi pare rău! - Tu ce-ai desenat, Ileana? - În desenul meu sunt mai multe persoane: mama, tata, sora, fraţii, bunica, bunicii de la ţară şi unchiul meu. - Pe cine iubeşti tu mai mult din marea ta familie? - Pe mama ! - De ce? - Pentru că mama ne îngrijeşte şi ne iubeşte mult. - Dar tatăl tău nu facee acelaşi lucru? - Ba da! Ne iubeşte, dar e ocupat cu munca. - Vedeţi copii, familiile pot fi cu mai mulţi sau cu mai puţini membri, noi însă îi vom preţui pe toţi. Familia reprezintă grupul persoanelor legate prin relaţii de rudenie. Familia se întemeiază pe căsătoria liber consimţită de soţi, pe egalitatea acestora şi pe dreptul şi îndatorirea părinţilor de a asigura creşterea, educaţia şi instruirea copiilor.
«Orice persoană are dreptul la libertate de întrunire şi la asociere paşnică. » (Declaraţia Universală a Drepturilor Omului)
Grupul - Copii, vă rog să aduceţi mâine o poză pentru a realiza tabloul clasei! - De ce este nevoie să facem tabloul clasei? - Să arătăm tuturor că noi formăm un grup al acestei şcoli, anume clasa a VI-a B. - Credeţi că unii dintre noi pot să se regăsească şi în alte grupuri ? - Eu fac parte din familia Costescu, sunt în clasa VI-a B, mă joc cu prietenii de pe strada mea, unde locuiesc şi vecinii noştri. - Vedeţi, dragi elevi, o aceeaşi persoană din grupul nostru poate face parte şi din alte grupuri: familie, colegi, prieteni, vecini, echipe sportive sau ansambluri culturale, din diferite grupuri religioase ş.a.
Grupul reprezintă asocierea în spaţiu şi timp a unui număr nedeterminat de persoane legate prin interese şi aspiraţii comune.
“Singuri nu realizăm nimic în lume…” Sandra Day O’Connor
Comunitatea -
Ei bine, nunta va avea loc peste o lună... Îi vom invita şi pe vecinii rudari ? Bineînţeles! Şi noi, în familie, suntem din două neamuri rrome diferite! Ai dreptate, eu sunt din neamul ursăresc, iar tu din rândul rromilor vătraşi. Tata vrea să cheme şi cele câteva familii de căldărari din satul vecin, cu care se înţelege foarte bine. De acord! Şi noi avem prieteni gabori care au promis că vor veni. Iar bunica vrea neapărat să invite şi familia de spoitori. Ştii, familia de lăutari pe care am cunoscut-o vara trecută s-a oferit să ne cânte la nuntă? Da, ar fi bine să ne cânte ei la nuntă şi chiar să-şi aducă şi prietenii! Muzicanţii vor cânta în limba rromani, dar şi în limba română şi limba maghiară, căci, ştii bine, vătraşii noştri nu vorbesc limba rromani! Ce frumos va fi! De fapt, nu contează din ce neam facem parte, important este că suntem cu toţii laolaltă şi împreună formăm marea comunitate a rromilor.
Comunitatea reprezintă grupul de persoane care, trăind experienţe comune îşi creează o identitate proprie a cărei principală caracteristică o reprezintă sentimentul de solidaritate. “Comunitatea înseamnă puterea care se alătură puterilor noastre pentru a face lucrul care trebuie făcut.” (Starhawk) 7
«Statul recunoaşte şi garantează persoanelor aparţinând minorităţilor naţionale dreptul la păstrarea, la dezvoltarea şi exprimarea identităţii lor etnice, culturale, lingvistice şi religioase.» (Constituţia României) Naţiune. Identitate naţională. Conştiinţă naţională. Limbă - Pardalian, mâine vin cei cu recensământul! Ce trebuie să facem? - Nimic special. Când vor întreba ce naţionalitate declarăm, noi vom spune că suntem rromi. - Şi când vor întreaba care este limba noastră maternă, ce spunem, că doar noi vorbim şi româna şi rromani la fel de bine, fiind cetăţeni români de naţionalitate rromă. - Le vorbim pe ambele, dar limba rromani, totuşi, este limba noastră maternă, pe care am moştenit-o de la bunicii noştri. Tot de la ei păstrăm tradiţiile şi obiceiurile noastre prin care ne deosebim de alţii. Cei cu carte spun că acestea ne dau identitatea noastră naţională rromă. - Ai dreptate, dacă ştim de unde ne tragem şi avem o limbă pe care încă o vorbim cu toţii, atunci ştim cine suntem şi putem fi mândri că suntem rromi!
Naţiunea reprezintă comunitatea de oameni formată pe baza unităţii de limbă şi de teritoriu. Identitatea naţională este modelată de elementele culturii grupului etnic: limbă, obiceiuri, tradiţii, legende, mituri ale originii. Conştiinţa naţională reprezintă sentimentul de apartenenţă la o naţiune ale cărei trăsături distinctive şi limbă sunt percepute ca fiind ale noastre şi pe care le iubim. Limba constituie principalul mijloc de comunicare între membrii unei colectivităţi, ce are la bază un sistem gramatical şi lexical.
« România este stat de drept, democratic şi social în care demnitatea omului, drepturile şi libertăţile cetăţenilor, libera dezvoltare a personalităţii umane, dreptatea şi pluralismul politic reprezintă valori supreme şi sunt garantate. » (Constituţia României)
Statul - Bună ziua, mamă! - Bună, băiatul mamei! - Mamă, ştiai că oamenii alcătuiesc împreună societatea? - Da, dar tu de unde ştii? - Am învăţat la ora de educaţie civică. Şi mai ştiu că regulile după care se desfăşoară viaţa într-o societate sunt stabilite de către stat. - Ai învăţat şi că locuitorii statului se numesc cetăţeni? - Da, noi suntem cetăţeni ai României şi puterea în ţara noastră este exercitată de către popor, aşa cum se întâmplă într-un stat democratic. Apoi, noi ne alegem preşedintele ţării, deputaţii şi parlamentarii pentru Parlamentul României prin vot. - Şi nu-i uita pe primarii şi pe consilierii locali, care şi ei sunt aleşi prin vot ! - Am învăţat şi despre legi. Ni s-a spus că ele sunt elaborate de către Parlament, că Guvernul asigură aplicarea lor, iar puterea judecătorească veghează la respectarea acestor legi. - Veţi învăţa, cu siguranţă, şi despre simbolurile naţionale! - A amintit doamna învăţătoare despre Drapelul României, despre Imnul Naţional al României, despre stema şi sigiliul statului, dar încă nu ne-a povestit nimic despre ele. - Atunci înseamnă că veţi învăţa ora viitoare şi despre ele. - Da, vom învăţa, pentru că doamna învăţătoare a zis că le vom discuta când vom vorbi despre Ziua naţională a României. Statul reprezintă totalitatea instituţiilor prin care se asigură conducerea şi organizarea societăţii dintr-o ţară. Cetăţeanul este elementul de bază al statului, având îndatoriri şi drepturi.
«Baza unui stat democratic este libertatea. » Aristotel
« Orice om are dreptul la libertate de gândirie, de conştiinţă şi religioasă» (Declaraţia Universală a Drepturilor Omului)
Religia - Copii, ce religii cunoaşteţi? Eu sunt ortodox ! Eu sunt baptist ! Eu sunt musulman! Eu sunt penticostal! Eu sunt greco-catolic ! - Cunoaşteţi persoane care au alte religii? - Am auzit de la prieteni şi vecini că există şi reformaţi, catolici, adventişti, evrei. - În afară de acestea, dragi copii, trebuie să ştiţi că există şi alte religii în lume. Mâine va fi Joia Mare. Mergem să vizităm bisericile şi casele de rugăciune din oraşul nostru. - Oare, ce vom vedea ? - În unele, pe pereţi se află icoane, preoţii poartă haine strălucitoare, cruci şi candele. În altele, pereţii sunt albi, nu există icoane şi nici cruci. - Probabil vom observa şi alte asemănări şi deosebiri! - Da! De exemplu, unii ne închinăm la Dumnezeu, iar alţii lui Allah! - De fapt, nu este important cui ne închinăm, importante sunt valorile care ne leagă! Pacea şi iubirea dintre oameni sunt propovăduite de toate religiile. Deci, dragii mai, toţi avem acelaşi Tată Ceresc, indiferent cum îl numim!
Religia reprezintă relaţia omului cu Divinitatea. Nu există naţiuni sau popoare fără religie. În lume există diferite religii în funcţie de cultura popoarelor.
«Dreptatea vorbeşte de la sine» (Talmud) Dreptate şi nedreptate
- Gata, băieţi! Aţi făcut echipele? - Da, doamnă dirigintă! Băieţii din clasa a VI-a B şi-au ales poarta aceasta, iar noi, cei din a VI-a A, am ales cealaltă poartă! Bine, copii! Domnul Crăciunescu Marin va arbitra meciul vostru de astăzi. Succes! (Jocul începe) - Cât este scorul? - Este 1-1! Mai e puţin şi începe repriza a doua! (După repriza a doua) - Nu se poate! Era cât p-aci să dăm gol! De ce aţi oprit meciul? - Pentru că a expirat timpul! 10
- Prelungiţi meciul! Prelungiţi meciul! - se aud strigând fetele din galerie. - Bine! Vom relua meciul peste puţin timp, cu o repriză de 15 minute. Jocul se reia. Nu după mult timp se aude: - Goooool! - Bravo băieţi! - S-a făcut dreptate, până la urmă tot clasa a VI-a B a învins! - Ei sunt cei mai buni, nu aveţi ce face! – spune doamna dirigintă. Antrenaţi-vă şi voi mai mult, cei din clasa a VI-a A, şi, data viitoare, veţi câştiga şi voi! Atunci, veţi distinge mai bine între dreptate şi nedreptate!
Dreptatea poate fi definită ca încercarea de a trata toate persoanele corect din punct de vedere moral. Dreptatea face posibilă stabilirea unei aprecieri de valori privind relaţiile interumane. « Ne putem obişnui şi cu dreptatea. » (Tamási Áron)
“Legile singure nu pot asigura libertatea de exprimare, pentru ca fiecare persoană să –şi poată exprima fără consecinţe negative părerea, trebuie să existe un spirit de toleranţă în rândul întregii populaţii.“ Albert Einstein (1879 1955) Conflicte si toleranţă - Ileana, te rog să aduci nişte apă să udăm florile din clasă! - Bine, mă duc ! - Hai să le udăm! - Ileana, aceasta e floarea mea! Vreau s-o ud eu ! - Vai, ce-ai făcut, Irina! - De ce m-ai împins? - Ce se întamplă aici? – întreabă doamna învăţătoare. - Irina a spart ghiveciul de flori. - Eu am vrut doar să-mi ud floarea… - Puteai să o uzi mâine, dacă astăzi a udat-o Ileana! Nu e bine să vă certaţi! Sunteţi colege şi ar trebui să vă înţelegeţi ca fiecare dintre voi să aibă o zi în care să ude florile. - Da, sunt de acord! Şi eu aş dori să ud florile! - E bine, pentru că aşa nici una dintre noi nu va uda florile mai mult decât cealaltă. Nu-ţi mai aminteşti că am învăţat că oamenii trebuie să convieţuiască în înţelegre unii cu alţii ? 11
Conflictul reprezintă confruntarea unor opinii sau interese diferite între persoane sau grupuri. Conflictul este „războiul existent între sentimente şi raţiune” – după cum spunea Blaise Pascal. Conflictele se manifestă: verbal, prin violenţă fizică sau, în cel mai rău caz, prin război. Toleranţa constă în predispoziţia de a accepta şi respecta valori şi opinii diferite de cele proprii. “Testul curajului intervine când suntem în minoritate. Testul toleranţei intervine când suntem în majoritate.” Ralph W. Sockman
« Prejudecata este o opinie fără judecată » - Voltaire -
Prejudecata - Peste o săptămână va fi ziua ta, Radule! Pe cine vei invita? - Aş dori să invit toată clasa. - Şi pe Robert? - De ce nu? El nu e colegul nostru? Şi în plus de asta, fiind şi colegul meu de bancă, va trebui să vină ! - Nu ştiu ce să spun, dar eu cred că părinţii mei nu mi-ar fi dat voie să-l invit. - Greşeşti, Mihai! Părinţii mei nu vor fi contra. La noi în casă se vorbeşte deseori despre rromi. Am fost chiar şi la el acasă. Are o familie ca şi a mea, ca şi a ta. Atât doar că ei vorbesc şi o altă limbă decât noi - limba rromani, iar acest lucru nu este un motiv încât să nu-l invit la ziua mea.Te vei convinge şi tu de asta, când vei veni la ziua mea şi-l vei cunoaşte mai bine.
O prejudecată reprezintă o atitudine faţă de cineva sau ceva bazată pe o opinie formată în prealabil, fără o cunoaştere suficientă. Prejudecăţile sunt, în general, negative, dar pot fi şi pozitive. Prejudecăţile vizează: rasa, religia, opiniile politice, trăsăturile fizice, vârsta sau cultura. Discriminarea reprezintă prejudecata pusă în acţiune, prin care o persoană este lezată în drepturi.
’’Cine este înclinat să nu-i respecte pe alţii, acela nu se respectă, înainte de toate, pe sine.’’ (Dostoievski)
Respectul - Grăbiţi-vă, e timpul să plecaţi la bunici! - Plecăm îndată, mamă ! - Repede, că vine autobuzul! - U, u, u! Ce de lume e în staţie! - Trebuie să le dăm voie să urce. Uite, aproape toţi sunt în vârstă! -Vezi că în spate au mai rămas locuri libere! Hai să ne aşezăm repede noi! (Copiii ocupă locurile) -Tu vezi că au mai urcat în această staţie încă două persoane şi nu mai sunt locuri libere? - Aşa este! Ar fi cazul să le cedăm locurile, căci sunt nişte persoane în vârstă! - Poftiţi, luaţi loc aici! - Mulţumim! Sunteţi nişte copii respectuoşi! Se vede educaţia bună de acasă şi de la şcoală !
Respectul reprezintă consideraţia obiectivă faţă de drepturile, de valorile, de credinţa şi proprietatea tuturor persoanelor.
« Orice persoană are dreptul la viaţă, la libertate şi la securitatea persoanei sale.» (Declaraţia Universală a Drepturilor Omului)
Pacea - Pardalian, uite, la «Ştiri» au arătat că în ţara vecină au murit mulţi oameni. - Ce bine că la noi nu este război ! Dar, din păcate, unchiul Gheorghe are un transport cu autocamionul prin zona aceasta în care sunt probleme. Sper să nu păţească ceva. - Ar trebui să rămânăşi el un timp acasă, căci aici este pace. Ţara noastră se înţelege cu ţările vecine, oamenii de la noi, chiar dacă sunt diferiţi, încearcă să-şi rezolve problemele pe cale amiabilă, prin înţelegere, fără să ajungă la conflicte. - Aşa este! Aşa cum un om se bucură de sănătatea sa, tot la fel un popor, o ţară trebuie să se bucure de pace.
Pacea este definită, în general, ca o stare de linişte caracterizată prin absenţa factorilor perturbatori, de disconfort. Războiul reprezintă un conflict care implică folosirea organizată a armelor şi a forţei fizice între naţiuni, ţări sau forţe armate mari. Aşadar, pacea reprezintă starea de bună înţelegere între popoare, situaţie în care nu există conflicte armate sau războaie între state, popoare, populaţii.
„Nu există nici o cale spre pace. Pacea este calea.“ (Mahatma Gandhi)
„Scopul moralităţii este de a conferi oamenilor un standard şi un motiv pentru care să aspire şi prin care să nu se intensifice egoismul fiecăruia, ci să se înalţe deasupra lui.” Cecil J. Sharpe Valorile morale - Ce s-a întâmplat aici? Cine mi-a stricat scaunul? - Nu ştim, n-am văzut pe nimeni! - Bună ziua, copii! Eu mă aşteptam să vă găsesc repetând lecţia şi voi sunteţi în discuţii aprinse! - Cineva i-a stricat scaunul lui Radu! - Recunoaşte cineva? - Dacă nimeni nu recunoaşte, îl voi ajuta eu pe Radu! - Cum poţi tu să-l ajuţi, Robert? - Bunicul meu este lingurar şi ne va ajuta cu plăcere, căci el ştie să prelucreze uşor lemnul. - Eu l-am stricat, dar n-am vrut! Din greşeală, m-am împiedicat… - Era bine să fi fost sincer de la început, Bogdan! - N-am avut curaj, dar prietenia voastră m-a făcut să-mi recunosc greşeala. - Mă bucur că aţi reuşit să rezolvaţi problema. E bine că Bogdan şi-a recunoscut greşeala, dar în viaţă trebuie să ne asumăm faptele de la bun început. În viaţă, veţi fi preţuiţi dacă veţi da dovadă de cinste, de bunătate, de curaj şi prietenie. Valoarea morală – distincţia dintre bine şi rău acceptată de o persoană sau de un grup social ca fiind determinantă asupra comportamentului propriu. Cinstea reprezintă valoarea morală care se bazează pe respectul faţă de adevăr. Bunătatea reprezintă o valoare morală care se manifestă prin compasiune şi înţelegere faţă de alte persoane şi ajutorul acordat acestora la nevoie. Curajul constă în forţa morală de a înfrunta cu îndrăzneală primejdiile şi neajunsurile de orice fel. El este definit de îndrăzneală, de fermitate în acţiuni sau în manifestarea convingerilor, de tărie de caracter. Prietenia se defineşte ca fiind legătura dintre două persoane, bazată pe sentimente de simpatie, de stimă, de ataşament reciproc, de bunăvoinţă. „A acţiona în ciuda fricii înseamnă curaj.” Howard W. Hunter
„Orice persoană are dreptul la proprietate, atât singură, cât şi în asociere cu alţii” (Declaraţia Universală a Drepturilor Omului) Necesităţi şi proprietate - Pentru săptămâna viitoare aveţi de citit, ca lectură, Faraonii de I. Agârbiceanu. Ţineţi cont că această lectură face parte din tematica de examen! - De ce eşti supărat, Alexandru ? - Pentru că eu nu am această carte şi nici nu o pot cumpăra acum când am nevoie de ea ! - O am eu! Am primit-o de ziua mea, de la mama ! Am fost foarte fericit când am primit-o. Iar acum sunt bucuros că pot să ţi-o împrumut şi ţie! Dar, te rog, să ai grijă de ea, căci pentru mine valorează foarte mult! - Îţi mulţumesc foarte mult ! Prietenul la nevoie se cunoaşte. Îţi promit că voi avea mare grijă de cartea ta. Proprietatea reprezintă ansamblul bunurilor pe care le stăpâneşte o persoană, o familie sau o instituţie. Necesitatea reprezintă ansamblul bunurilor care îi lipsesc unei persoane, unei familii sau unei intituţii.
„Noi facem lumea în care trăim şi formăm propriul nostru mediu.” Orison Swett Marden Mediul înconjurător
- Aşadar, copii, după ce am stabilit obiectivele organizaţiei,,Micii ecologişti", va trebui să alegem şi şeful acesteia. - Eu îl propun pe Radu! - Eu pe Mihai! - Hai să-i auzim pe fiecare în parte despre ce vor să facă! Spune tu, Mihai! - Eu vreau să mă ocup de curăţenia din şcoală şi din curtea şcolii. - Iar tu, Radu ? - Şi eu vreau o şcoala curată, dar eu nu voi strânge gunoiul, ci vreau să le arăt colegilor cum să păstreze un mediu curat, cum să respecte curăţenia şi natura. - Hai să votăm, atunci ! (Se votează şi se numără voturile.) Radu are mai multe voturi, deci el va conduce organizaţia, iar noi îl vom ajuta! Eu cred că voi aţi apreciat cu toţii faptul că Radu vrea să vă înveţe cum să menţineţi curăţenia şi nu să faceţi voi curat după ce spaţiul din jurul vostru s-a murdărit! - Cu toţii vom păstra un mediu curat, pentru că, aşa cum se zice ,,un mediu curat este un mediu sănătos". Nimeni nu va veni în locul nostru să menţină curăţenia!
Breviar Abuz de autoritate - încălcare a legalităţii de către cei care deţin puterea în scopul obţinerii unor avantaje personale sau de grup (violare de domiciliu, negarea justiţiei, violenţele funcţionarilor, violarea secretului corespondenţei, perceperea ilegală de impozite etc.). A acţiona în instanţă - a da în judecată, a intenta un proces. A adopta - 1.A înfia un copil. 2. A accepta, a hotărî ceva în urma unui vot. Anarhie - dezordine, absenţă a regulilor. Atitudine – manifestarea ideilor, opiniilor, punctelor de vedere proprii
Bunătatea - reprezintă o valoare morală care se manifestă prin compasiune şi înţelegere faţă de alte persoane şi ajutorul acordat acestora la nevoie. Capitalism - sistem economic modern caracterizat prin: proprietatea privată asupra mijloacelor de producţie; generalizarea producţiei (industriale) de mărfuri şi reglementarea acesteia de către mecanismele pieţeiCategorie socială - grup de persoane care se aseamănă dintr-un anumit punct de vedere (profesie, vârstă etc.). Cenzură – îngrădirea libertăţii de exprimare Cetăţeanul - este elementul de bază al statului având îndatoriri şi drepturi
Cinste - reprezintă valoarea morală care se bazează pe respectul faţă de adevăr. Comunitatea - reprezintă grupul de persoane care trăind experienţe comune îşi crează o identitate proprie al cărei principală caracteristică este sentimentul de solidaritate Compromis – 1. înţelegere, 2. metodă de rezolvare a conflictului care se bazează pe renunţări şi concesii reciproce Conciliere – 1. împăcare, 2. metodă de rezolvare a conflictului prin găsirea unor soluţii care să satisfacă ambele părţi Conflictul - reprezintă confruntarea unor opinii sau interese diferite între persoane sau grupuri Consens – înţelegere bazată pe acord de idei Constrângere – obligarea unei persoane de a face ceva împotriva voinţei sale Conştiinţă - organizarea dinamică a vieţii psihice umane manifestă în relaţiile omului cu sine şi cu mediul. C. implică memoria, atenţia, gândirea, inteligenţa, afectivitatea, senzorialitatea şi sinele. C. se formează şi devine în raport cu realitatea obiectivă, este un produs social. Se poate vorbi despre c. individuală, c. socială ( c. de clasă, c. politică, c. juridică, c. morală) etc.
Conştiinţa naţională -este sentimentul de apartenenţă la o naţiune ale cărei caracteristici şi limbă o simţim a noastră şi o iubim. Convenţie - document internaţional cu caracter obligatoriu pentru părţi, care reprezintă o înţelegere dintre două sau mai multe state şi/sau organizaţii internaţionale interguvernamentale cu privire la anumite probleme dintr-un domeniu specific. Curajul - este forţa morală de a înfrunta cu îndrăzneală primejdiile şi neajunsurile de orice fel; îndrăzneală, fermitate în acţiuni sau în manifestarea convingerilor; tărie de caracter
Declaraţie - document internaţional (Declaraţia referitoare la drepturile copilului) sau naţional (de ex. Declaraţia Drepturilor Omului şi Cetăţeanului, Franţa 1789) cu caracter de recomandare ce conţine principii şi idealuri într-un anumit domeniu . Democraţie - (din limba greacă "demos"-popor şi "cratos" putere), principiul politic conform căruia poporul participă, direct sau prin reprezentanţi la viaţa politică în stat Abraham Lincoln spunea: "Democraţia înseamnă guvernarea poporului înfăptuită de către popor în numele poporului". Democraţia poate fi directă (poporul nemijlocit exercită puterea, de ex. Grecia Antică) şi reprezentativă (puterea poporului este exercitată de către reprezentanţii săi aleşi). Deoarece democraţia directă este imposibilă astăzi din cauza numărului mare al populaţiei, dimensiunii teritoriului etc forma reprezentativă este răspândită aproape în toate ţările lumii, poporul participând direct la guvernare doar în cazurile alegerilor şi referendumului. Democraţia politică reprezintă guvernarea majorităţii cu respectarea drepturilor şi libertăţilor minorităţii, chiar dacă majoritatea are o părere diferită. Aceasta înseamnă să fii capabil, să lucrezi cu diversitatea şi eventual să ajungi la un compromis spre binele fiecăruia. Dictatură - reprezintă o formă de guvernare a unei singure persoane, care deţine întreaga putere în stat şi pe care o exercită în mod arbitrar. Dictatorului i se atribuie calităţi "excepţionale", manifestându-se un adevărat cult al personalităţii (Mussolini, Stalin, Hitler, Ceausescu etc.). Discriminare- reprezintă prejudecata pusă în acţiune, prin care o persoană este lezată în drepturi, tratare inegală a indivizilor sau grupurilor în raport cu unele trăsături categorice cum ar fi apartenenţa rasială, etnică, religioasă sau de clasă. În mod obişnuit, termenul este folosit pentru a descrie acţiunea unei majorităţi dominante asupra unei minorităţi dominate şi implică un prejudiciu adus unei persoane sau unui grup. Aprecierea unui tratament drept d. se face în raport cu normele şi valorile sociale dominante în societate. D. poate practicată şi de către instituţii: companii, şcoli, spitale, organizaţii guvernamentale caz în care se numeşte d. instituţională. Dreptatea - poate fi definită ca încercarea de a trata toate persoanele corect din punct de vedere moral. Dreptatea face posibilă stabilirea unei aprecieri de valori privind relaţiile interumane. Drepturile omului - drepturi care revin fiinţelor umane, fără nici o excepţie, în virtutea faptului că sunt fiinţe umane. Aceste drepturi sunt bazate pe ideile filosofilor iluminişti şi au fost dezvoltate în documente ca Declaraţia americană de independenţă, Declaraţia drepturilor omului şi cetăţeanului etc. care au stat la baza teoriilor asupra drepturilor omului din secolul nostru. Drepturile omului includ drepturile civile şi politice (dreptul la viaţă, la libertate, la cetăţenie, la întrunire etc.), drepturile sociale, economice şi culturale (dreptul la muncă, dreptul la hrană, la odihnă, la practicarea liberă a confesiunii etc.). Temelia reglementării juridice internaţionale cu privire la drepturile omului este constituită de "International Bill of Human Rights" care cuprinde: Declaraţia Universală Drepturilor Omului (1948), Pactul Internaţional cu privire la Drepturile Civile şi Politice (1966), Protocolul opţional (1966) şi Pactul Internaţional cu privire la Drepturile Economice, Sociale şi Culturale (1996). Ca instrumente generale de introducere a d.o. mai pot fi amintite Convenţia Europeană pentru Protecţia Drepturilor Omului şi Libertăţilor Fundamentale (1950), Convenţia Americană a Drepturilor Omului (1969) sau Carta Africană privind Drepturile Oamenilor (1981). Economie de piaţă - mişcarea resurselor şi a produselor în funcţie de cerere şi ofertă. Preţurile produselor sunt stabilite prin competiţie liberă între ofertanţi. Egalitate - stare socială caracterizată prin faptul că toţi membrii colectivităţii sunt trataţi la fel din punctul de vedere al drepturilor şi obligaţiilor şi, în mod special, prin accesul egal la resursele colective. Conţinutul ei depinde de contextul social-istoric. Egalitatea va fi o realitate doar când oamenii vor avea acces egal la justiţie, proprietate, securitate publică, informaţie etc. Etnie- comunitate având aceleaşi caracteristici culturale, istorice şi de civilizaţie. Esenţial este sentimentul identităţii şi autoperceperea lor ca fiind diferiţi de alţi membri ai societăţii. În uzajul politic contemporan, termenul de grup etnic este frecvent folosit pentru a descrie o minoritate cvasinaţioanlă care trăieşte în cadrul unui stat şi care nu a atins statutul de naţiune. De ex. în România (români, maghiari, germani, rromi, evrei, etc). Grupul - reprezintă asocierea în spaţiu şi timp al unui număr nedeterminat de persoane legaţi de interese comune Guvern - organ de stat care execută legile sau hotărârile adoptate de Parlament .
Identitatea naţională - este modelată de elementele culturii grupului etnic : limbă, obiceiuri, tradiţii, legende, mituri ale originii. Instituţie – organism creat pentru implementarea unor reguli în vederea realizării intereselor cetăţenilor Instrument internaţional - document, adoptat de către două sau mai multe state şi/sau organizaţii internaţionale interguvernamentale, cu caracter obligatoriu sau de recomandare. Poate să se numească în mod diferit după cum urmează: pact, protocol, convenţie, acord, concordat, memorandum, declaraţie, recomandare etc. Interdicţie - prevedere legală prin care se interzice săvârşirea anumitor fapte. Libertate – 1. este lipsa constrângerilor Consecinţa morală a libertăţii este responsabilitatea. 2. Drepturi cetăţeneşti: libertatea individuală este dreptul care garantează inviolabilitatea persoanei; libertatea de conştiinţă este dreptul oricărui cetăţean de avea o opinie proprie în orice domeniu; l. de gândire sau l. cuvântului este dreptul de a exprima prin viu grai sau prin scris opiniile proprii etc.
Libertatea de exprimare - reprezintă dreptul persoanelor de a exprima liber opiniile şi ideile proprii. Limba - este principalul mijloc de comunicare între membrii unei colectivităţi, alcătuit din sistemul gramatical şi lexical Lobby - grup de persoane care influenţează din afară hotărârile unui parlament. Mediere – metoda de rezolvare a unui conflict Minoritate naţională – grup etnic aflat în minoritate numerică într-o ţară Naţionalism - o stare a spiritului, a sensibilităţii sau sentimentelor unui grup de oameni care trăiesc intr-o arie geografica bine delimitata, vorbesc aceeaşi limbă, deţin o literatura in care aspiraţiile naţiunii au fost exprimate şi, în unele cazuri, au o religie comună
Naţiunea - este comunitatea de oameni formată pe baza unităţii de limbă şi de teritoriu. Naţionalitate – apartenenţa unei persoane la un grup etnic, popor sau la o anumită naţiune ; limba română face distincţie între naţionalitate ca apartenenţă etnică şi cetăţenie ca apartenenţă la un stat. În unele ţări naţionalitatea este echivalată cu cetăţenia , fiind obţinută prin acordarea acesteia şi nu ca rezultat al originii etnice (Franţa). Negociere – metodă de rezolvare al unui conflict Oprimare - absenţa libertăţii, poate avea loc ca rezultat al încălcării drepturilor omului. Organizaţie neguvernamentală (ONG) - formaţiune benevolă, apolitică , fără scop lucrativ (nu urmăreşte să obţină profit) care militează pentru realizarea scopurilor şi sarcinilor stabilite de comun acord de membrii săi.
Pacea - este în general definită ca o stare de linişte caracterizată prin absenţa factorilor deranjanţi. Parlament - organ legislativ din unele ţări, compus din una sau două camere şi constituit din reprezentanţi ai diferitelor partide politice Politică – activitate de organizare şi conducere a societăţii Prejudecata - reprezintă o atitudine faţă de cineva sau ceva bazată pe o opinie formată în prealabil fără cunoaştere. Prejudecăţile sunt în general negative, dar pot fi şi pozitive. Prejudecăţile vizează rasa, religia, opiniile politice, trăsăturile fizice, vârstă, sau cultura Prevedere -indicaţie, clauză, dispoziţie dintr-un tratat, lege, hotărâre etc. Prezumţia de nevinovăţie –
Prietenia - este legătura dintre două persoane, bazată pe sentimentul de simpatie, de stimă, de ataşament reciproc, de bunăvoinţă. Protocol - text juridic adăugat Convenţiei ulterior. Rasism - a socoti că există anumite rase superioare altora şi a acţiona în consecinţă. Nu există nici o dovadă ştiinţifică pentru existenţa raselor superioare. Biologia a determinat doar o rasă - rasa umană. Ca doctrină, r. este creaţia exclusivă a epocii moderne: discriminarea evreilor, a negrilor, a asiaticilor sau r. intertribal (în Africa). Ratificare - confirmare de către organul legislativ al unui stat a angajamentului asumat de acesta printr-un document internaţional semnat anterior. Din momentul ratificării acest document are forţă juridică pentru statul respectiv. Raţiune – facultate care permite omului cunoaşterea, gândirea logică, înţelegerea sensului şi legăturii fenomenelor Războiul - este un conflict care implică folosirea organizată a armelor şi a forţei fizice între naţiuni, ţări sau alte forţe armate mari. Regim politic – modul de organizare al unui stat, de ex. state democratice sau state totalitare Regulament - totalitatea instrucţiunilor, normelor şi regulilor care stabilesc şi asigură ordinea şi bunul mers al unei organizaţii, instituţii etc. Religia - este relaţia omului cu Divinitatea
Respectul - este consideraţia obiectivă faţă de drepturile, de valorile, de credinţa şi proprietatea tuturor persoanelor. Rol social - ansamblul atribuţiilor, sarcinilor care îi revin unei persoane în cadrul grupului din care face parte sau în cadrul societăţii în ansamblu. Sexism - discriminare bazată pe sex. Societate civilă - ordine socială şi economică care se transformă conform propriilor reguli, independent de cerinţele etice ale asociaţiilor legaliste sau politice. În societăţile pluraliste, s.c. a obţinut un rol foarte important, constituind una dintre formele cele mai importante de apărare a indivizilor şi grupurilor umane în faţa expansiunii statale şi furnizând mijloacele de influenţare a deciziilor politice. În cadrul s.c. intră organizaţiile nonprofit (asociaţii de drepturile omului, culturale, religioase etc.), sindicatele etc.
Statul - reprezintă totalitatea instituţiilor prin care se asigură conducerea şi organizarea societăţii dintr-o ţară. Stat de drept - stat în care guvernează legea, drepturile şi libertăţile fundamentale ale omului sunt protejate prin lege, puterea de stat nu aparţine doar unui organ de stat , ci este împărţită de legislativ (Parlament), executiv (Guvern) şi o justiţie independentă. Stereotip - (din limba greacă "stereos"-tare, solid şi "tipos"-urmă, amprentă), imagine sau reprezentare stabilă (care se repetă mereu) despre ceva sau cineva şi exprimă o atitudine tradiţională influenţată de anumiţi factori. În loc de opinii formate prin observaţie directă şi judecată critică, recurgem la scheme simplificatorii, gata formate, învăţate în procesul socializării. S. reprezintă componenta emoţională a atitudinilor individuale şi colective, în timp ce prejudecata reprezintă componenta cognitivă, iar discriminarea componenta acţională a acestor atitudini în relaţiile dintre indivizi şi grupuri sociale. Toleranţă - este predispoziţia de a accepta şi respecta valori şi opinii diferite de cele proprii (din limba latină "tolerantia"- răbdare). Toleranţa este armonia diferenţelor realizată prin cunoştinţe, transparenţă, comunicare şi libertatea gândirii şi confesiunii. Toleranţa este: de a fi tu însuţi fără a-ţi impune părerea ta altora; de a nu te impune, dar şi de a nu te umili. Toleranţa este mai întâi de toate o atitudine atinsă în urma recunoaşterii drepturilor şi libertăţii fundamentale ale altora. Aplicarea toleranţei nu înseamnă tolerarea injustiţiei sociale sau schimbarea părerii personale. T. nu este întotdeauna un concept pozitiv. Multe înţelesuri tradiţionale ale cuvântului nu includ respect sau acceptare.
Totalitarism - regim sau concepţie politică ce aplică sau preconizează dictatura unui grup de persoane restrâns, majoritatea populaţiei fiind lipsită de drepturi şi libertăţi. În istoria secolului nostru s-au manifestat ambele extreme ale totalitarismului (comunismul şi nazismul). Tutelă - 1. Sprijin, ocrotire, protecţie. 2. Instituţie legală având drept scop ocrotirea şi administrarea intereselor unui minor. Ultranaţionalism - ataşamentul exclusivist faţă de ţara ta, în dispreţul valorilor care îi unesc pe oameni. Valoare morală – distincţia dintre bine şi rău acceptată de o persoană sau un grup social ca fiind determinantă asupra comportamentului propriu Xenofobie - ostilitate îndreptată împotriva a tot ce este străin. Cuvântul este utilizat pentru a descrie ostilitatea faţă de oamenii care vin din alte ţări sau din alte grupe etnice şi lipsa de respect pentru tradiţiile şi cultura lor.
Metode participative de predare a lecţiilor recomandate LUCRUL PE GRUPE Împărţirea clasei în perechi sau grupuri oferă elevilor posibilitatea unei participări mai responsabile şi a unei cooperări mai strânse. Perechile şi grupurile sunt utile pentru a genera într-un interval scurt un număr mare de idei şi pentru a facilita înţelegerea unor concepte abstracte prin discuţii referitoare la experienţe personale în acel domeniu. Procedura: 
Stabiliţi criteriul de grupare (sexul, prieteniile, nivelul abilităţilor într-un anumit domeniu etc.) şi dimensiunea grupului (de la 2 la 10 persoane). Fiecare dimensiune corespunde mai bine cerinţelor unei anumite teme. Membrii unei perechi tind să încheie înţelegeri şi să răspundă unul dorinţelor celuilalt. În triade se dezvoltă mai bine idei noi. Un număr de cinci membri reprezintă mărimea ideală pentru grupurile care au de îndeplinit obiective precise. Cu cât creşte numărul membrilor cu atât creşte complexitatea obiectivelor ce pot fi urmărite, dar scade gradul pe participare individuală.
Aranjaţi mobilierul din clasă în mod corespunzător. Dacă băncile sunt fixate în podea, formaţi grupuri de câte patru elevi, de o parte şi de alta a unei bănci.
Stabiliţi regulile de lucru (se vorbeşte pe rând, nu se atacă persoana ci opinia sa, nu se monopolizează discuţia etc.) şi responsabilităţi individuale (secretar - notează opiniile membrilor, raportor - prezintă întregii clase rezultatul activităţii grupului, facilitator - se asigură că toţi membrii îşi pot exprima opiniile etc.). Este bine ca rolurile să se schimbe de la o activitate la alta pentru a se evita acapararea puterii de unii şi aceiaşi elevi.
Explicaţi foarte clar obiectivele activităţii, regulile de lucru (ele vor fi elaborate împreună cu elevii şi eventual afişate în clasă), specificaţi timpul pe care îl au la dispoziţie.
Rolul profesorului este să fie la dispoziţia elevilor când aceştia au de pus întrebări pentru realizarea sarcinilor, să menţină atenţia elevilor asupra obiectivelor stabilite, să încurajeze lucrul individual sau al grupului, să deblocheze discuţia, să urmărească ansamblul (tot colectivul de elevi), să rezume desfăşurarea activităţii.
Evaluarea activităţii (întrebaţi-i pe elevi dacă activitatea li s-a părut utilă, ce au învăţat din ea, cum s-ar putea organiza mai bine lucrul şi aplicaţi sugestiile lor la activitatea următoare).
Grupurile pot avea sarcini diferite dar convergente (studierea activităţii diferitelor organizaţii sau instituţii din domeniul drepturilor omului, sau analizarea diferitelor părţi ale unui instrument internaţional etc.), raportările finale aducându-i pe toţi elevii la acelaşi numitor în privinţa învăţării. Sigur că efortul de coordonare pe care trebuie să îl facă profesorul este mult mai mare decât în cazul predării unei teme unice la întregul colectiv de elevi. Avantajele lucrului în grup: încurajează contribuţia personală, participanţii învaţă unul de la altul nu doar de la profesor, elevii vorbesc mai liber decât în faţa întregii clase, apar idei mai multe şi mai bune, competiţia poate fi stimulativă pentru cei mai mulţi dintre elevi. Limitele acestei metode sunt: necesită mai mult timp (faţă de o prelegere a profesorului sau ascultarea unui elev), unii elevi pot domina grupul, elevii timizi se vor antrena mai greu într-o activitate în care contribuţia personală este uşor decelabilă, se poate pierde din vedere obiectivul final şi dilua activitatea de învăţare acordând foarte mare atenţie relaţiilor intragrup. DISCUŢIA
Discuţiile şi dezbaterile sunt o modalitate eficientă prin care elevii se pot informa în domeniu, îşi pot exersa deprinderile de ascultare şi exprimare şi îşi pot manifesta atitudinea faţă de problemele de drepturile omului şi democraţie. Procedura: 
Întrebaţi-i pe elevi dacă doresc ca clasa lor să fie un loc unde să se simtă liberi să-şi exprime opiniile (această cerinţă poate fi formulată chiar de elevi la un moment dat, dacă au mai multe experienţe negative în această privinţă).
Expuneţi tema clar şi incitant pentru copii (pentru a participa la unele discuţii elevii vor trebui să se documenteze în prealabil).
Se stabilesc prin consens regulile discuţiei astfel încât fiecare elev să se simtă încurajat să participe.
De obicei discuţia are un facilitator (profesorul sau un elev echilibrat şi elocvent) care menţine cursul comunicării pe tema anunţată, se asigură că sunt respectate regulile, eventual rezumă în final.
Evaluaţi activitatea cu ajutorul elevilor ( Ce a mers bine/rău şi de ce ? Cum au fost depăşite neînţelegerile? A avut toată lumea posibilitatea să participe? Etc.)
Discuţia panel este o discuţie formată din două părţi: o prezentare tip prelegere pe o temă anume, realizată de persoane cu experienţă în acel domeniu (poliţişti, judecători, victimele regimului comunist, un elev cu o experienţă deosebită, copii refugiaţi etc.) şi o discuţie a auditoriului cu prezentatorii. În prima parte nu se admit întreruperi, ascultătorii îşi notează observaţiile şi întrebările pe care le vor ridica în partea a doua a activităţii. Dialogul care se naşte între prezentatori şi ascultători va respecta regulile unei discuţii (anunţarea întrebării, vorbit pe rând etc.) Dezbaterea îi ajută pe elevi să gândească critic, să se exprime şi să ia decizii într-o problemă controversată. Ea este o discuţie structurată în următorul mod: 1.
Se stabilesc părţile (susţinătorii şi oponenţii unei teze şi eventual publicul), secretarii (cei care vor conduce discuţiile) şi regulile comunicării.
2. Reprezentanţii fiecărei părţi îşi expun pe rând şi fără să fie întrerupţi argumentele. 3. Membrii celor două părţi îşi pun reciproc întrebări pentru o mai bună înţelegere a poziţiilor. 4. Publicul pune întrebări reprezentanţilor celor două poziţii. Ideea este ca problema să fie abordată din cât mai multe puncte de vedere, profesorul poate interveni în momentele de tensiune sau de criză de inspiraţie a elevilor. 5. Reprezentanţii celor două părţi rezumă argumentele proprii. 6. Se votează pro/contra tezei iniţiale. Se compară rezultatul cu configuraţia iniţială (câţi susţinători, oponenţi, respectiv nehotărâţi - public au existat la începutul dezbaterii).
Această metodă care în traducere directă înseamnă "furtună în creier" sau "asalt de idei" este o modalitate de generare de idei într-un interval de timp scurt. Ea se foloseşte pentru a găsi soluţii pentru o problemă (a rezolva un conflict, de exemplu), a defini un domeniu nou pentru elevi ("Ce înseamnă pentru voi drepturile omului?", "Ce desfăşurare pot lua lucrurile din acest punct?") etc. Este o metodă de stimulare a creativităţii ce se poate practica oral sau în scris (brainwriting). A fost iniţiată de către psihologul american A. F. Osborn şi completată de mulţi alţi autori. Procedura: 
Hotărâţi tema brainstorming-ului şi formulaţi-o ca întrebare.
Stabiliţi intervalul de timp disponibil (de regulă el va fi suficient de scurt pentru a determina o stare de "criză", pentru a-i mobiliza la maximum pe participanţi din punct de vedere intelectual şi afectiv).
Animatorul (profesorul sau un elev) va nota pe tablă toate ideile generate (inclusiv pe cele care nu au legătură cu subiectul sau par "trăsnite") în ordinea rostirii lor.
Nimeni nu va face nici un fel de apreciere la adresa ideilor emise (inhibiţiile şi lipsa de experienţă nu trebuie să afecteze răspunsurile).
Nimeni nu va fi obligat să vorbească.
Sunt permise asociaţiile de idei (auzind ideea unui participant alt participant o poate dezvolta).
Când ideile par să fi "secat" opriţi exerciţiul şi treceţi la etapa calitativă (analizaţi soluţiile, ordonaţi-le în funcţie de realismul lor, eliminaţi-le pe cele incompatibile cu problema sau cu posibilităţile momentane etc.). Analiza şi selecţia vor fi făcute cu toţi participanţii la brainstorming sau de către experţi în domeniul respectiv.
STUDIUL DE CAZ Studiul de caz este o metodă folosită în educaţie încă de la începutul secolului. Ea se bazează pe cercetare şi stimulează gândirea critică (îi ajută pe elevi să raţioneze, să analizeze independent faptele, să ia decizii). Elevii pot confrunta o situaţie din viaţă cu prevederile unui instrument juridic pentru a înţelege că legile nu sunt norme seci, abstracte ci instrumente pentru echilibrarea existenţei noastre cotidiene sau pot analiza un eveniment istoric marcant (abolirea sclaviei, insaturarea regimului communist etc.) prin prisma reglementărilor în domeniul drepturilor omului etc. Procedura: 
Stabilirea materialului suport (un caz real, o poveste, un document din domeniul drepturilor omului etc.). Cazurile reale preluate din presă, din experienţa dvs. sau a elevilor sunt deosebit de stimulative pentru elevi.
Elevii vor cerceta materialul. Dacă se urmăreşte familiarizarea elevilor cu un instrument în domeniul drepturilor omului (Convenţia N.U. refertoare la drepturile copilului, de exemplu) trebuie ca textul cu care este confruntat cazul, să fie accesibil copiilor (nu este absolut necesar să se folosească forma oficială a documentului respectiv).
Sugeraţi-le elevilor să îşi pună întrebări de genul: Ce s-a întâmplat în cazul cercetat? Care sunt părţile implicate?
Care sunt motivele acţiunilor respective? Ce principii de drepturile omului etc. sunt ilustrate?/În ce articole din documentul X se regăsesc ele? Ce consecinţe ar avea continuarea acţiunii în sensul sugerat? Ce propuneri ai pentru îndreptarea situaţiei? 
Argumentele, opiniile, comentariile şi întrebările reieşite din cercetarea textului se aduc în faţa întregii clase şi profesorul le sintetizează. Elevii vor fi încurajaţi să asculte, analizeze şi evalueze toate punctele de vedere. Se va pune accentul pe argumentarea pe bază de text juridic, normă morală sau legală.
Elevii trebuie să găsească o soluţie pentru rezolvarea cazului studiat. Sugeraţi-le să ajungă la ea cu ajutorul întrebărilor: Ce va însemna soluţia X pentru părţile implicate, pe termen scurt/lung?
Este ea o soluţie parţială sau va remedia pe deplin problema? Ce consecinţe va avea ea asupra comunităţii în ansamblu sau asupra statutului drepturilor omului sau democraţiei în ţara respectivă etc.? 
Dacă prin exerciţiu s-a urmărit familiarizarea cu un document în domeniul drepturilor omului sau cu o lege este util ca elevii să rezume prevederile respectivului text pentru a-şi fixa mecanismul de aplicare a acelor norme în viaţa concretă.
Dacă s-a studiat un caz real este util să se confrunte soluţia găsită de elevi cu soluţia la care s-a ajuns în realitate.
Dacă elevii au avut de ales între mai multe soluţii, tot într-un caz real, li se va spune soluţia oficială şi o vor compara cu cea dată de ei.
ROLE PLAY (JOCUL DE ROL) Folosim expresia role play deoarece ea a intrat deja în vocabularul educatorilor cu sensul de scenetă, piesă scurtă, dramatizare jucată de elevi. Interpretând rolurile unor personaje comune (părinţi, copii aflaţi în anumite situaţii, personaje din poveşti etc.) sau mai puţin obişnuite conform experienţei lor (poliţişti, judecători, directorul şcolii, condamnaţi, eroi din istorie etc.) elevii vor înţelege mai bine propriul rol şi rolurile celor din jur şi îşi dezvoltă capacităţile empatice, gândirea critică, elocinţa şi puterea de decizie. Procedura: 
Stabiliţi tema/scenariul (dreptul la educaţie, un conflict real petrecut în clasă, povestea "Scufiţa roşie" din perspectiva lupului, contextul adoptării unui document din domeniul drepturilor omului etc.). Asiguraţi-vă că fiecare elev a înţeles situaţia (dacă elevii vor trebui să îşi construiască singuri rolul) sau textul (dacă aveţi un scenariu scris) şi se simte motivat să joace rolul respectiv. Dacă o parte dintre elevi vor fi spectatori indicaţi-le ce trebuie să urmărească pe parcursul scenetei.
Acordaţi-le elevilor timp să intre în rol (să se documenteze, să se familiarizeze cu situaţia sau epoca respectivă dacă este vorba despre o situaţie istorică etc.).
Prezentarea propriu-zisă a piesei. Pe parcurs pot fi utile întreruperi pentru a explica respectivul comportament sau pentru a interacţiona cu spectatorii.
După "tragerea cortinei" elevii vor spune cum s-au simţit în rolurile respective, de ce au tratat în acel mod situaţia sau personajul, ce au învăţat din experienţa trăită.
Spectatorii vor spune ce au simţit în diferitele momente ale piesei şi cum ar fi jucat ei diferitele situaţii. 
Pentru o explorare cât mai completă a situaţiei poate fi utilă reluarea piesei cu schimbarea rolurilor între elevi.
O variantă specială a jocului de rol este procesul simulat. Elevii se pot familiariza cu procedura judiciară internă sau cu mecanismele internaţionale de protecţie a drepturilor omului interpretând rolurile părţilor implicate într-un proces (judecător, inculpat, avocat, martori etc.). Pentru o desfăşurare veridică a jocului cereţi sprijinul unui jurist. Pe măsură ce elevii capătă experienţă în dimeniul legal, puteţi organiza competiţii de procese simulate pe un caz real sau imaginar ( cel mai reuşit rechizitoriu şi ,respectiv,cea mai bună pledoarie a apărării).
Atenţie! - Jocul de rol se bazează pe emoţii şi trebuie condus cu delicateţe. Profesorul trebuie să respecte sensibilitatea şi sentimentele fiecărui elev. În abordarea temei şi reprezentarea piesei trebuie să se ţină seama de structura socială a clasei (de exemplu, un role play despre drepturile minorităţilor sau ale persoanelor cu deficienţe, dacă în clasă există astfel de elevi, nu trebuie să îi expună pe aceştia jignirilor sau marginalizării). - Jocul de rol imită de obicei viaţa reală, deci el poate ridica întrebări la care nu se poate da un unic răspuns sau chiar nu se poate da nici răspuns. Încercaţi să nu le impuneţi elevilor punctul dvs. de vedere sau să îi lăsaţi să se simtă neputincioşi faţă de gravitatea şi complexitatea problemelor reale. Este foarte important ca profesorul şi elevii să accepte diferitele puncte de vedere ca pe ceva normal şi natural. - Atmosfera de spectacol se poate "aprinde" şi vă poate abate atenţia de la obiectivele exerciţiului. Nu le permiteţi elevilor să uite motivul şi fondul activităţii. Fiţi foarte serioşi în evaluarea activităţii (Ce au învăţat elevii din experienţa respectivă?, Cum se racordează situaţia jucată cu prevederile şi normele în vigoare în domeniul legal sau al drepturilor omului?).
PROIECTELE Dezvoltarea de proiecte este, cea mai complexă metodă de educaţie civică. Ea presupune investigarea individuală sau în grup, pe o perioadă extinsă, a unei probleme, fenomen sau pregătirea unui eveniment social. Utilitatea ei constă în aceea că: îi ajută pe elevi să înţeleagă legătura care există între diferitele discipline de studiu şi între acestea şi lumea din afara şcolii; le dă posibilitatea să se organizeze pe cont propriu şi să îşi autoconducă procesul de educaţie; îi pune în contact nemijlocit cu comunitatea şi le crează posibilitatea să îşi susţină în public opiniile proprii. Procedura: 
Stabiliţi tema (singur sau împreună cu elevii prin brainstorming). Proiectele pot fi academice (starea respectării drepturilor omului în comunitatea noastră, statutul femeii în societatea noastră etc.) sau practice (organizarea unei excursii, a sărbătoririi Zilei copilului sau a curăţirii parcului de lângă şcoală etc.).
Planificaţi derularea proiectului ( indicaţi sursele de informaţii - biblioteci, muzee, ambasade, presă, persoane mai în vârstă, autorităţi etc. şi modul în care pot fi abordate - interviuri, chestionare, studiu individual; momentul şi forma prezentării proiectului - text, expoziţie, film etc.; maniera de lucru - individual sau în grup, caz în care specificaţi responsabilităţile individuale etc.) 29
Prezentarea propriu-zisă poate avea loc în faţa clasei sau a unui auditoriu mai larg. Conferiţi momentului toată seriozitatea şi manifestaţi un interes sincer faţă de eforturile elevilor. Ajutaţi-i să înţeleagă ce responsabilitate presupune prezentarea unei lucrări complexe în faţa unui auditoriu variat, lucru pe care dvs. îl faceţi zilnic atunci când le predaţi lor. În funţie de complexitatea temei încurajaţi-i să folosească mijloace cât mai diverse (poze, diapozitve, martori oculari ai respectivelor evenimente etc.), să participe mai mulţi elevi la prezentarea proiectului de grup. Dacă este vorba despre un proiect practic participaţi împreună cu ei la derularea lui.
Permiteţi-le elevilor să relateze experienţele personale deosebite pe care le-au avut pe parcursul întocmirii proiectului, să povestească cum s-au simţit în ipostaza de cercetători ai realităţii sau de interlocutori ai unor oameni pe care nu îi abordează zilnic (specialişti don doferite domenii, activişti în domeniul drepturilor omului etc.).
Cele mai valoroase proiecte pot fi premiate sau publicate în revista şcolii sau în presa locală.
Persoana şi diferenţa dintre persoane Sunt ceea ce sunt, tu eşti ceea ce eşti, ea este ceea ce este … dar împreună avem multe în comun !
Obiectivele lecţiei -
De a fi conştient de individualitatea noastră proprie şi a celorlalţi; De a identifica ce avem în comun cu alţii; De a promova solidaritate şi respect.
Instrucţiuni 1. Pentru început, cereţi elevilor să formeze perechi şi să pretindă că nu se cunosc şi să se prezinte unul celuilalt! 2. Cereţi elevilor să se gândească ce este interesant sau important de ştiut despre altcineva când se întâlnesc pentru prima oară! Inventariaţi categoriile generale de informaţie! De ex.: nume, vârstă, sex, naţionalitate, rolul în familie, religie, etnie, meserie, studii, preferinţe muzicale, hobbiuri, sport etc. 3. Explicaţi faptul că, prin pasul următor, elevii vor afla cât de mult are fiecare în comun cu alţii din grup. Cereţi elevilor să deseneze o reprezentare a identităţii lor sub formă de stea. Aspecte ale identităţii lor radiază către societate. Steaua personală va avea 8-10 raze semnificând aspectele cele mai importante ale identităţii lor (15 minute) 4. În discuţii plenare întrebaţi: - care aspecte ale identităţii oamenilor sunt comune şi care unice? - cât de similari sau diferiţi sunt oamenii în grup? Există mai multe similitudini decât diferenţe? 5. Faceţi referiri la definiţiile conceptelor legate de identitate, de diferenţe şi similitudini dintre persoane şi la Declaraţia Universală a Drepturilor Omului care impun respectarea diversităţii! 6. Listaţi împreună cu elevii aspectele identităţii pe care oamenii şi le aleg şi pe cele cu care se nasc! Scrieţi-le în două coloane pe tablă! Evaluare Deschideţi discuţia despre ce au descoperit elevii despre ei înşişi şi despre ceilalţi şi despre implicaţiile pentru drepturile omului! - Ce au învăţat despre ei înşişi? A fost greu să decidă care au fost aspectele cele mai semnificative ale identităţii lor? - Au fost surprinşi de rezultatul comparaţiei între stele? A avut mai mult sau mai puţin în comun decât s-au aşteptat? - Ce au simţit legat de diversitatea grupului? Au simţit că grupul este mai interesant sau că este mai dificil de lucrat împreună? - Au fost aspecte ale identităţii altora la care au fost înclinaţi să spună „Eu nu sunt aşa”? - Cum se dezvoltă identitatea? Care aspecte reprezintă construcţii sociale şi care sunt intrinseci şi de neschimbat?
Legat de probleme de gen, care aspecte se constituie în construcţii sociale şi care sunt intrinseci şi de neschimbat? Ce se asociază cu cuvintele „fată” şi „băiat”? Cât de mult se judecă oamenii după identitatea individuală şi cât după grupul din care fac parte? Ce simt elevii legat de libertatea de a-şi alege propria identitate? Care sunt implicaţiile pentru ei şi pentru societatea lor şi, în special, pentru drepturile omului şi pentru respect?
Sfaturi şi explicaţii pentru profesori      
În primul exerciţiu, puteţi da un exemplu pentru a aduce participanţii în direcţia corectă. De ex: Maria, fetiţă, româncă, copil, iubitoare de muzică. Motivul pentru care fiecare participant primeşte marker de altă culoare este de a da participanţilor ideea că fiecare este unic şi că grupul este compus dintr-un curcubeu de identităţi. Cu ocazia exerciţiului privind identitatea, ar putea să apară următoarele puncte: aspecte ale identităţii pe care le aleg eu: nume, prieten, meserie, club sportiv, muzica preferată, stil de îmbrăcăminte, unde locuiesc… aspecte ale identităţii cu care m-am născut: sex, vârstă, înălţime, culoarea ochilor; vor exista aspecte ale identităţii care pot cauza controverse, de ex.: naţionalitate, gen şi sexualitate, religie, apartenenţă la o minoritate.. Discuţiile legate de cum se dezvoltă identitatea şi care aspecte ale identităţii sunt construcţii sociale şi care sunt intrinseci şi neschimbabile vor fi tot controversate, în special cele legate de gen şi religie. Puteţi invita elevii să reflecte asupra propriului proces de creştere şi cum unele aspecte ale identităţii lor s-au schimbat în timp. Puteţi trage concluzii din discuţii, de ex, toţi suntem fiinţe umane care au drepturi inalienabile indiferent de rasă, culoare, proprietăţi, naştere sau de status social.
Persoane cu nevoi speciale Obiectivul lecţiei - de a se conştientiza faptul că persoanele dezavantajate au dreptul de a fi tratate în mod egal ca oricare altă persoană. Instrucţiuni şi cerinţe Citiţi elevilor următoarea poveste, după care puneţi întrebările de mai jos! „ Departe, pe o insulă izolată, trăiesc oameni ca şi noi, cu o singură excepţie: ei au doar un singur ochi! Dar acest ochi este un ochi foarte special. Ei pot vedea cu acest singur ochi şi în întuneric. Pot să vadă foarte departe, dar şi prin pereţi. Femeile de pe această insulă au copii ca şi ceilalţi copii. Într-o zi, s-a născut un copil foarte ciudat. Avea doi ochi! Mama şi tatăl lui au fost foarte necăjiţi. Băiatul a fost un copil fericit. Părinţii lui l-au iubit şi l-au îngrijit cu dragoste. Dar au fost îngrijoraţi pentru că arăta aşa de diferit. L-au dus la mulţi medici care au spus că nu se poate face nimic. Cum creştea, copilul întâmpina tot mai multe probleme. Deoarece nu vedea în întuneric trebuia să ducă cu el o lumină. La şcoală nu citea la fel de bine ca alţi copii, învăţătorii lui trebuiau să-l ajute mai mult. Nu vedea prea departe, trebuia să folosească un telescop special, astfel putea şi el să vadă celelalte planete ca şi ceilalţi. Câteodată, când se întorcea acasă de la şcoală, era foarte singuratic. „Alţi copii văd lucruri pe care eu nu le văd” – gândea el. „Trebuie să fiu în stare să văd lucruri pe care ei nu le văd”. Într-o zi a descoperit că vede ceva ce nimeni altul nu poate vedea. Nu vedea albul şi negrul ca ceilalţi. Părinţii şi ceilalţi din jurul lui au fost uimiţi de povestea lui. Povestind ce şi cum vede el, folosea cuvinte pe care ceilalţi nu le mai auziseră până atunci … ca roşu şi galben … şi portocaliu. Vorbea de copaci verzi şi flori purpurii. Toţi vroiau să ştie cum vede aceste lucruri. Spunea poveşti minunate despre mări albastre şi adânci şi valuri înalte cu spumă albă. Copiii ascultau cu plăcere poveştile lui despre dragoni care scuipau flăcări. Într-o zi a cunoscut o fată şi s-au îndrăgostit. Pe ea nu o deranja că el avea doi ochi. A descoperit şi el că, de fapt, nici pe el nu-l mai deranjează. A devenit foarte celebru, oamenii veneau de departe să-l audă povestind. Au avut şi un băiat care a fost ca toţi ceilalţi de pe planetă, avea doar un ochi.”
Întrebări şi cerinţe Cum credeţi că a fost să ai doi ochi pe insula în care toţi aveau un ochi? Ce probleme întâmpina băiatul cu doi ochi şi de ce? Ce alte diferenţe de abilitate pot exista între oameni? Ai fi „diferit” dacă ai trăi altundeva pe Pământ? De ce? Cum ai vrea să fii tratat dacă ai fi „diferit”? - Cereţi elevilor să scrie o scrisoare unor prieteni dintr-o ţară imaginară unde toţi au un singur ochi, despre cum ar dori oamenii cu doi ochi să fie trataţi! Se pot alege şi alte diferenţe de abilitate din cele listate mai sus. -
Obiectivul lecţiei - Cunoaşterea diferitelor tipuri de acte de identitate şi procedurilor de obţinere ale acestora.
Instrucţiuni - Explicaţi elevilor că numele persoanei reprezintă modul de recunoaştere a identităţii acestuia. În România, numele unei persoane este format din numele de familie urmat de unul sau mai multe prenume. - Ajutaţi elevii să răspundă corect la următoarele întrebări: 
La ce vârstă au dreptul cetăţenii români să deţină propria lor carte de identitate?  16 ani  14 ani  18 ani
 Ce valabilitate are o carte de identitate?  5 ani  10 ani  nelimitată  Ce valabilitate are un paşaport?  5 ani  10 ani  nelimitată  De către cine pot fi reţinute actele de identitate?  Primărie  Poliţie  Şcoală Cine emite certificatul de naştere, certificatul de căsătorie, certificatul de deces? - Oficiul de Stare Civilă din cadrul Primăriei - Biroul pentru Evidenţa Populaţiei din cadrul Inspectoratului de Poliţie - Spitalul Cine emite cartea de identitate? - Oficiul de Stare Civilă din cadrul Primăriei - Biroul pentru Evidenţa Populaţiei din cadrul Inspectoratului de Poliţie - Primăria.
Familia Obiectivele lecţiei - de a cunoaşte trecutul familiei, prilej în care elevii vor conştientiza rădăcinile naţionale, culturale, sociale ale propriei familii; - de a cunoaşte funcţiile pe care familia, membrii familiei le îndeplinesc; - de a informa despre Convenţia pentru Drepturile Copilului; - de a dezvolta aptitudini de analiză a informaţiilor şi de a lega informaţiile de experienţele zilnice. Instrucţiuni şi cerinţe 1. Îndemnaţi elevii să alcătuiască arborele genealogic al familiei şi să afle cât mai multe detalii despre fiecare membru al familiei sale din trecut. Explicaţi că arborele genealogic ilustrează grafic istoria unei familii şi succesiunea generaţiilor, el prezintă înrudirile de sânge sau prin căsătorii. 2. Stabilirea arborelui genealogic al unei familii sau al unei persoane se face conform unor reguli genealogice simple, mergându-se fie pe sistemul matematic al puterilor cifrei 2 (doi părinţi, patru bunici etc.), fie pe metoda grafică a arborelui genealogic.
E Fraţi Veri
Veri Părinţi
Unchi/Mătuşă
Bunici materni Bunica Bunicul Străbunici
Bunici paterni Bunica Bunicul
3. Cereţi elevilor să scrie istoricul familiei! Puneţi următoarele întrebări ajutătoare:  Încercaţi să vă imaginaţi cine v-au fost strămoşii! De unde au venit? Unde au trăit? Ce limbă au vorbit? Ce ştiţi despre tradiţiile lor culturale? În ce măsură au marcat cele din urmă tradiţiile familiale, pe care la mai practicaţi şi astăzi?  Imaginaţi-vă că interlocutorul / interlocutoarea Dvs. mai trăieşte şi creaţi o conversaţie virtuală! Ce întrebări i-aţi pune? Ce credeţi, care ar fi aspectele cele mai interesante ale vieţii persoanei respective? Dacă viaţa strămoşilor are vreo asemănare cu viaţa Dvs? În ce diferă? Aţi păstrat tradiţiile strămoşilor Dvs.? Cum s-a schimbat societatea de atunci şi până acum? Dacă ar fi să alegeţi, când aţi dori să trăiţi - atunci sau acum? De ce? 35
4. Informaţi elevii despre faptul că în familie, cât şi în societate, copilul trebuie să se bucure de anumite drepturi care permit dezvoltarea personalităţii sale. Organizaţia Naţiunilor Unite (O.N.U.) a creat Fondul Naţiunilor Unite pentru Copii (UNICEF) menit să protejeze interesele copiilor din întreaga lume. Adunarea Generală a O.N.U. a adoptat, în anul 1989, Declaraţia Drepturilor Copilului. 5. Împărţiţi elevii în grupe de câte 3-6 şi distribuiţi plicurile cu enunţuri! Fiecare grup de elevi va discuta enunţurile şi cât de relevante sunt ele pentru viaţa lor. După aceea, vor aranja enunţurile în ordinea importanţei lor. Cel mai important, sub care celelalte două cu o importanţă mai mică, sub acestea alte trei enunţuri, după care două şi, în sfârşit, un enunţ.
Discuţii şi instrucţiuni            
Fiecare grup prezintă ordinea stabilită. Cum se compară rezultatele diferitelor grupuri? Care sunt similitudinile şi diferenţele? De ce au diferite persoane priorităţi diferite? Ascultând rezultatele celorlaltor grupuri, convinge eventual alte grupuri să schimbe ordinea stabilită iniţial! Care au fost argumentele cele mai convingătoare? În general, care drepturi nu sunt respectate în comunitatea din care elevii fac parte şi de ce? Au elevii, în familie, dreptul de a-şi exprima părerile liber în probleme care îi privesc? Li se acordă atenţie? Ce cred elevii, este necesară această Convenţie şi de ce? Există drepturi care nu au fost incluse în această Convenţie? Cum pot solicita copiii aceste drepturi? Cum îşi solicită oamenii, în general, drepturile? Ce pot întreprinde persoanele pentru a demara solicitarea drepturilor pe care le au? Unde se pot adresa copiii dacă drepturile lor sunt violate?
Posibile discuţii adiţionale Invitaţi experţi în domeniul drepturilor copiilor, jurişti sau specialişti de la serviciile de protecţia copilului, pentru a afla cui se pot adresa cei ale căror drepturi sunt lezate! Înainte de discuţii, faceţi un “braistorming” (“furtună de idei”) despre încălcarea drepturilor copilului. Enunţuri din Convenţia pentru Drepturile Copilului  Fiecare copil are dreptul la viaţă.  Copilul are dreptul la nume, la dobândirea unei naţionalităţi, de a-şi cunoaşte părinţii şi de a fi îngrijit de ei.  Copilul are dreptul la identitate şi la naţionalitate.  Dreptul copilului la libertatea de a gândi, la conştiinţă şi religie trebuie respectat.  Copilul are dreptul la educaţie. Statul trebuie să asigure studiile elementare obligatorii fără plată pentru toţi, să încurajeze educaţia gimnazială deschisă tuturor. Disciplina şcolară trebuie să respecte demnitatea copilului.  Copilul trebuie apărat de exploatarea economică şi de munci care ar putea dăuna vieţii şi dezvoltării sale.  Copilul trebuie apărat de orice formă de abuz sexual.
Fiecărui copil acuzat de comiterea unei crime trebuie să i se acorde prezumţia de nevinovăţie, până la proba contrarie, şi asistenţă legală.
Grupul Obiectivele lecţiei - de a se înţelege caracteristicile unui grup; - de a se înţelege relaţiile în interiorul unui grup; - de a se promova dreptul de asociere. Instrucţiuni şi cerinţe 1. Cereţi elevilor să descrie văd în imaginile de mai jos! (un fotbalist)
(o bucătăreasă)
(un cercetaş)
(un lăutar)
(o dansatoare)
Explicaţi elevilor că fiecare personaj provine dintr-un grup! Cereţi-le să identifice şi să caracterizeze grupurile respective! 2. Discutaţi cu elevii ce relaţii există între:   
colegi de clasă! elevi şi învăţătoare! băieţi şi fete!
Sugestie Încearcă să te comporţi cu cei din jurul tău aşa cum ai dori să se comporte aceştia cu tine! 3. Pentru fiecare grup este nevoie de cel puţin două persoane. Imaginaţi-vă următoarele situaţii:  Şase copii se joacă în parc;  Zece părinţi discută la şedinţa cu părinţii;  Opt bunici merg la biserică. Discutaţi cu toţii dacă persoanele în cauză ar putea constitui grupuri! De ce? Caracterizaţi grupurile respective!
4. Cereţi elevilor să dea şi alte exemple de grupuri decât cele de mai sus, după care să le şi caracterizeze! Întrebaţi elevii în care dintre aceste grupuri se regăsesc şi cereţi să le ierarhizeze după importanţă! Comunitatea Obiectivele lecţiei - recunoaşterea de către elevi a apartenenţei lor la o comunitate mai mare decât familia Instrucţiuni şi cerinţe 1. Întrebaţi elevii de care comunitate locală aparţin! 2. Pornind de la definiţia comunităţii, discutaţi despre caracteristicile comunităţii din care fac parte elevii ! 3. Cereţi elevilor să enumere şi să caracterizeze: - instituţii ; - grupurile sociale existente ; - activităţile care se desfăşoară în cadrul unor grupuri / instituţii; - tradiţiile şi cultura comunităţii lor; - legăturile dintre grupurile care alcătuiesc comunitatea! 4. Discutaţi despre diferenţele existente între comunităţi, de exemplu diferenţa dintre sat şi oraş! 5. Propuneţi elevilor să construiască rebusuri, folosind cuvinte legate de comunitate! 6. Cereţi elevilor să scrie o relatare despre comunitatea lor! 7. Discutaţi despre ce înseamnă cuvântul vecin în contextul comunităţii locale şi în context global!
Naţiune. Identitate naţională. Conştiinţă naţională. Limbă Acesta este un exerciţiu de cercetare, utilizabil pe parcursul a mai multor ore. El presupune munca în grup din partea elevilor, aceştia fiind invitaţi să colaboreze în pregătirea exerciţiului, în procesul de soluţionarea problemelor, precum şi în derularea dezbaterilor. Obiectivul lecţiei
Se urmăreşte formarea următoarelor deprinderi ale elevilor:    
să înţeleagă importanţa identităţii naţionale şi a respectului faţă de cultura proprie, respectând, totodată, şi cultura celuilalt; să dobândească cunoştinţele, deprinderile şi valorile necesare pentru o decizie reflectivă; să-şi utilizeze cunoştinţele existente despre alte ţări şi, pe cât posibil, să-şi lărgească aceste cunoştinţe prin cercetare şi reflectare asupra problemelor cu care se confruntă ţările respective; să conştientizeze importanţa cooperării globale.
Instrucţiuni şi cerinţe
Faza nr.1 Împărţiţi elevii în grupuri de câte 3-4. Fiecare grup va reprezenta o anumită ţară. Întrebaţi-i ce ştiu despre ţările respective şi rugaţi-i să-şi noteze aceste informaţii. Vorbiţi despre acea ţară într-un grup mai larg. Numiţi câte o persoană din fiecare grup, căruia îi va reveni sarcina de a scrie pe tablă sau pe o coală mare de hârtie informaţiile obţinute despre ţările reprezentate de celelalte grupuri. Când au terminat, puteţi spune următoarele: "Bine, acestea sunt datele pe care le cunoaşteţi despre aceste meleaguri. În următoarele săptămâni vom afla mai multe. Este de datoria voastră să cercetaţi şi să descoperiţi cât mai multe informaţii. Aş vrea să cunoaşteţi aceste ţări tot atât de bine cum vă cunoaşteţi şi patria!" În acest fel, elevii vor încerca să găsească informaţii importante despre evenimente istorice, structură politică şi economică, cultură / tradiţie / obiceiuri / viaţă familială, structură socială, treburi curente - ultimele ştiri, momentele importante din ultimii cinci ani etc. Pentru a le oferi un model de cercetare, profesorul ar putea opta pentru distribuirea unor scurte descrieri ale ţării lor de baştină, care să conţină fapte nesemnificative sau, poate, articole din ziare despre evenimente cotidiene.
Faza nr.2 Spuneţi-le elevilor că sunt purtătorii de cuvânt ai ţărilor membre ale Naţiunilor Unite. În săptămânile următoare, ei vor ţine o prelegere importantă despre modalităţile de soluţionarea a problemelor existente între ţările pe care le reprezintă. Subiectele tratate vor include: nerespectarea drepturilor minorităţilor, violarea drepturilor omului, catastrofe legate de poluarea mediului, embargouri comerciale, chiar şi războaie! Profesorul va alege subiectul şi va desemna grupul / grupurile care vor genera conflictul, va numi grupul / grupurile care va / vor fi afectat/e sau care va / vor fi victima/victimele, va spune care 39
dintre grupuri va rămâne neutru, dispus, totuşi, să contribuie la soluţionarea conflictului. Precizaţi timpul alocat activităţii de cercetare şi permiteţi-le să îşi asume roluri diferite în cadrul propriului grup (demaraţi procesul democratic, dar cu atenţie la grupurile care înclină în direcţia unui "regim autoritar"!). Fiecare membru al grupului îşi va asuma un rol în cercetare, ocupându-se de un anumit domeniu de activitate. Este posibil ca unii dintre elevi să opteze pentru numirea în funcţia de "ministru de externe" etc. Centralizarea informaţiilor este tot atât de importantă ca şi recunoaşterea atribuţiilor ţării pe care o reprezintă, elevii fiind, totodată, pregătiţi să-şi "apere ţara" în momentul demarării dezbaterilor / rezoluţiilor. În cazul în care doriţi să le lăsaţi o perioadă de pregătire de aproximativ două săptămâni, atunci trebuie să le cereţi rapoarte săptămânale. Fixaţi termenul pentru o dată pe care o consideraţi rezonabilă şi anunţaţi-i înainte cu o săptămână, precizând ziua în care vor începe dezbaterile! Subiecte de cercetare şi discuţii: Cum a fost ţara respectivă în trecut? Cum arată astăzi? În ce măsură a influenţat trecutul viaţa de azi? Care este părerea celorlalte ţări despre această ţară şi locuitorii ei? De ce sunt văzuţi astfel? Ce date/argumente v-au făcut să descoperiţi motivele acelor diferenţe care au creat situaţia de conflict? Ca reprezentanţi ai acestor ţări, ce modalităţi de conlucrare aţi putea găsi în vederea soluţionării conflictelor? La ce ar trebui să renunţe ţara Dvs. şi ce ar avea de câştigat? Cum credeţi că vor reacţiona ceilalţi membri ai societăţii? Enumeraţi consecinţele hotărârii Dvs. Împărţiţi lista, menţionând separat consecinţele pozitive şi cele negative. Ca reprezentanţi ai Naţiunilor Unite, credeţi că decizia Dvs. a fost corectă? Credeţi că va avea cineva de suferit în urma deciziei Dvs.?
Faza nr. 3 După terminarea discuţiilor elevii vor fi rugaţi să-şi descrie propria ţară. Care sunt problemele existente în politică, învăţământ, economie şi societate? Vorbiţi despre relaţiile pe care ţara Dvs. le întreţine cu celelalte state. Au fost vreodată probleme? Dacă da, cum au fost rezolvate? Sunteţi de acord cu deciziile luate? Ce aţi face altfel? Sugestii complementare : - Elevii vor adresa câte o scrisoare unui demnitar guvernamental sau local, în care îşi vor exprima grija faţă de unele probleme existente în ţara sau în comunitatea respectivă. Vor sugera şi soluţii proprii. Bineînţeles, scrisorile vor fi concepute atât în limba rromani, cât şi în limba română. - Elevii trebuie să scrie pe o foaie (pe care nu o semnează) cel puţin cinci calităţi care le trezesc sentimentul de mândrie pentru apartenenţa lor naţională şi cinci motive pentru care se simt jenaţi de apartenenţa lor naţională. Profesorul notează pe o coală mare calităţile şi motivele apărute pe hârtiile individuale şi elevii le comentează (aparţin ele neamului respectiv sau unor persoane care fac parte din acel popor / acea etnie; sunt ele pozitive, respectiv negative, indiferent de circumstanţe; există cauze obiective, istorice etc. pentru explicarea lor etc.). - Discutaţi cu elevii despre faptul că, în cadrul unui stat, grupurile naţionale pot fi minoritare sau majoritare. De exemplu, în ţara noastră, românii sunt grup majoritar, iar rromii sunt grup naţional minoritar. Cereţi elevilor să dea exemple de grupuri naţionale minoritare existente în ţara noastră. Discutaţi despre cum sunt protejate în România drepturile persoanelor aparţinând minorităţilor.
Statul Obiectivele lecţiei -
cunoaşterea instituţiilor statului şi a funcţiilor acestora; cunoaşterea simbolurilor naţionale.
Instrucţiuni şi cerinţe 1. Definiţi originea şi semnificaţia cuvântului democraţie (demos = popor, kratos = putere)! Într-un stat democratic, puterea este exercitată de către popor. 2. Cereţi elevilor să ofere definiţii pentru: Constituţie, Parlament, Preşedinte, Guvern, Prim Ministru! 3. Discutaţi despre importanţa Constituţiei, cerându-le elevilor să compare Constituţia cu Declaraţia Universală a Drepturilor Omului. 4. Discutaţi împreună cu elevii care sunt instituţiile statului ce trebuie să intervină în fiecare din situaţiile de mai jos şi care va fi contribuţia fiecăruia: - trebuie elaborată o lege nouă; - într-o localitate nu mai funcţionează reţeaua de distribuţie a apei potabile; - construirea unei case; - s-a furat o maşină. 5. Cereţi elevilor să enumere simbolurile statului şi să explice semnificaţia lor!
Religia Obiectivele lecţiei Se urmăreşte ca elevii să dobândească abilităţi: - de a cerceta, analiza şi de a comunica informaţii despre diferite tradiţii religioase; -
de a gândi critic despre fapte, concepte şi probleme legate de studiul diferitelor tradiţii religioase;
de a distinge între fapte, credinţe şi opinii;
de a aprecia propria credinţă, moştenire culturală şi identitate;
de a aprecia şi a respecta diversitatea credinţelor şi a practicilor religioase;
de a deprinde / a avea disponibilităţi de comunicare cu cei care aparţin altei credinţe decât cea proprie.
Instrucţiuni şi cerinţe 1.
Cereţi elevilor să identifice toate religiile cunoscute de ei!
Formaţi grupe de câte patru elevi şi rugaţi ca fiecare grupă să se documenteze despre una din religiile listate şi să prezinte religia respectivă în plen!
După prezentări, cereţi elevilor să caute similitudini şi diferenţe între religiile prezentate!
Cereţi elevilor să găsească valori comune între religiile cunoscute de ei!
Discutaţi despre influenţa religiilor în viaţa comunităţilor!
Dreptate şi nedreptate Obiectivele lecţiei - să conştientizeze importanţa pe care o prezintă distincţia între dreptate şi nedreptate; - să dezvolte simţul natural de dreptate al copiilor; - să ajute la identificarea şi la punerea sub semnul întrebării a nedreptăţii. Instrucţiuni şi cerinţe 1. Scrieţi, pe două coloane, ideile elevilor despre ce este „drept”, respectiv „nedrept”! 2. Formaţi grupuri de câte 4-6 elevi şi cereţi grupurile să scrie o definiţie pentru „dreptate”! 3. Dacă definiţiile sunt diferite, îndemnaţi elevii să găsească o definiţie care să le includă pe toate celelalte! 4. Încurajaţi discuţiile cu ajutorul următoarelor întrebări:  Este dreptatea importantă? De ce?  Vă puteţi aminti o perioadă din viaţa voastră în care vi s-a întâmplat ceva drept şi una când vi s-a întâmplat ceva nedrept?  Ce face ca lucrurile să fie nedrepte?  Cum v-aţi simţit când aţi fost nedreptăţiţi?  Pot fi lucrurile tot timpul drepte?  Cum se poate respecta dreptatea în clasa noastră (în şcoala, în ţara noastră sau în lume)? 5. Tăiaţi bucăţi de aţă roşie şi albă şi ascundeţi-le în curtea şcolii. Împărţiţi elevii în două grupe şi cereţi-le să caute bucăţile de aţă. Una din grupe va căuta bucăţile de aţă roşie, iar cealaltă – pe cele albe. Va câştiga grupa care va găsi mai multe bucăţi într-un timp dat. Probabil, va câştiga grupul care caută aţa roşie, pentru că aceasta este mai uşor de găsit. Puneţi următoarele întrebări:      
Cum s-au simţit câştigătorii? Dar ceilalţi? Care grup a găsit cele mai multe bucăţi? De ce? Dacă am juca din nou în care grup ai vrea să fii? De ce? Este jocul drept? Poate fi făcut să fie drept? Gândiţi-vă la toate jocurile pe care le cunoaşteţi! Ce le face să fie drepte?
6. Citiţi sumarul de drepturi din Convenţia pentru Drepturile Copilului! Pentru mulţi copii din lume, aceste drepturi nu sunt realizate. Cum te-ai simţi dacă ai fi unul dintre aceşti copii? Ce se poate face împotriva acestor nedreptăţi?
Conflict şi Toleranţă Obiectivele lecţiei - de a se arăta că există situaţii în care drepturile unora intră în conflict cu drepturile altora; - de a se conştientiza importanţa rezolvării conflictelor în aşa fel încât nimeni să nu se simtă lezat în drepturile sale. Instrucţiuni şi cerinţe Cereţi elevilor să joace scena din clasă în care două colege se ceartă despre cine va uda florile. Un grup de elevi va juca sceneta cum este ea descrisă în lecţie, având finalitatea care mulţumeşte ambele părţi, accentuând rolul mediatorului (al învăţătoarei). Un alt grup va juca sceneta în aşa fel încât doar una din eleve să aibă dreptul să ude florile. Un al treilea grup va juca sceneta în aşa fel încât, la final, nici una din eleve să nu poată uda florile. În ultimele două scenete nu va fi prezent mediatorul. Discuţii şi sugestii
1. Analizaţi, discutând despre fiecare caz în parte, cum s-a ajuns în cursul desfăşurării conflictului la rezultatul final! 2. Cum s-ar fi putut ajunge la alt rezultat în fiecare dintre cazuri? 3. Arătaţi elevilor că, în primul caz, s-a ajuns la un rezultat în care fiecare parte a câştigat (Câştig- Câştig), în al doilea caz una din părţi câştigă, iar cealaltă pierde (Câştig – Pierdere), deci, în această situaţie, unul dintre actori va fi nemulţumit, iar al treilea caz, fiecare pierde (Pierdere – Pierdere) – toţi rămân nemulţumiţi. 4. Analizaţi modalităţile de a evidenţia conflictul şi metodele utilizate care pot duce la situaţia Câştig –Câştig! Fazele prin care trece un conflict Competiţie
Prejudecata Obiectivul lecţiei Conştientizarea efectelor pe care le produc generalizările şi stereotipurile, sesizarea lor în propria atitudine şi în atitudinea şi în comportamentul membrilor comunităţii din care fac parte elevii. Instrucţiuni şi cerinţe 1. Scrieţi pe tablă câteva categorii de oameni (bătrâni, fete, băieţi, persoane cu nevoi speciale etc) şi / sau popoare şi cereţi elevilor să sugereze idei pentru descrierea acestora (Ex.: "Fetele sunt visătoare", "Bătrânii sunt cicălitori", „Nemţii sunt harnici” etc.). Însumaţi părerile lor, stabilind legături între aceste categorii şi decideţi împreună cu elevii dacă atributele menţionate sunt pozitive, negative sau neutre. Apoi, se menţionează distincţia dintre stereotip (dăunător în relaţiile interumane) şi generalizare (utilă în procesul de cunoaştere). 2. Întrebaţi elevii cum au ajuns la acele definiţii pentru grupurile menţionate (le-au preluat de la părinţi, au citit sau au privit la televizor emisiuni ilustrative, au cunoscut persoane din categoriile respective etc.)! 3. Grupaţi elevii câte 5 sau 6! Fiecărui grup i se distribuie un ziar, o revistă, o carte sau i se dă să vizioneze o emisiune de televiziune. Copiii trebuie să identifice modul în care sunt descrişi reprezentanţii / membrii grupului respectiv în publicaţia sau în emisiunea respectivă. Fiecare grup prezintă întregii clase observaţiile făcute. 4.Cereţi copiilor să analizeze diferitele imagini (pozitive, negative sau neutre) pe care presa le propagă cu privire la diferite grupuri, apoi să discute posibilitatea manipulării prin presă (informarea direcţionată pentru formarea unei anumite atitudini faţă de un grup, o problemă, un eveniment etc.). 5. Menţionaţi câteva situaţii din trecutul mai îndepărtat sau mai apropiat când oamenii au suferit discriminări majore, prejudicii de diferite tipuri din cauza prejudecăţilor şi a stereotipurilor cultivate şi datorită presei.
Discriminare Obiectivele lecţiei - înţelegerea faptului că discriminarea (aici, a femeilor) reprezintă o violare a drepturilor omului şi însuşirea de către elevi a unor modalităţi de luptă împotriva acestei forme de discriminare;
- conştientizarea efectului negativ al prejudecăţilor şi al stereotipurilor. Instrucţiuni şi cerinţe 1. Citiţi-le elevilor povestea următoare! - Aveţi mulţi copii? - a întrebat doctorul. - 16 născuţi şi doar 9 în viaţă - a răspuns pacientul. - Soţia dvs. lucrează? - Nu, stă acasă. - Înţeleg. Cum îşi petrece timpul? - Se trezeşte la ora patru, aduce apă proaspătă şi lemne, face focul şi pregăteşte micul dejun. Apoi spală hainele la râu. Pe urmă, se duce la piaţă să cumpere câte ceva şi pregăteşte prânzul. - Dvs. mergeţi acasă la prânz? - Nu. Îmi aduce ea mâncarea la câmp. - Şi după aceea? - Are grijă de păsări şi animale. Şi, desigur, se îngrijeşte de copii, toată ziua. Seara, pregăteşte cina. - Se culcă imediat după cină? - Nu, eu mă culc. Ea mai trebăluieşte prin casă până pe la ora nouă. - Păi, spuneaţi că nu lucrează! - Aşa este. Ea stă acasă. 2. Întocmiţi cu toată clasa o listă cu treburile făcute de soţia din poveste! 3. Prin “brainstorming” identificaţi motivele pentru care pacientul spune că soţia nu lucrează (munca ei nu este plătită, el munceşte mai greu decât ea etc.)! 4. Tot prin “brainstorming” colectaţi argumentele pentru care activităţile ei casnice sunt muncă! 5. Citiţi-le elevilor art. 1 şi 2 din DUDO (Declaraţia Universală a Drepturilor Omului)! 6. Cereţi elevilor să formeze perechi şi să întoceascăi liste cu toate treburile din gospodăria lor! 7. Colectaţi sugestiile făcute de perechile de elevi într-o listă comună! 8. Împărţiţi clasa în grupuri de câte 4 - 5 elevi fiecare, cărora le veţi cere să întocmească chestionare pentru aflarea modalităţii de rezolvare a treburilor casnice într-o familie. Aduceţi chestionarele la acelaşi numitor şi acordaţi-le elevilor o săptămână pentru a le aplica în propriile familii şi printre vecini. Amintiţi-le să chestioneze bărbaţi şi femei în egală măsură! 9. Prelucraţi chestionarele completate şi spuneţi-le elevilor rezultatele! 10. Comentaţi cu copiii următoarele aspecte: 
Au descoperit situaţii surprinzătoare faţă de "realitatea" cunoscută de ei?
Ce sentiment au faţă de descoperirile făcute? Schimbă aceste descoperiri modul lor de gândire în legătură cu atribuţiile casnice ale femeilor? De ce?
Au descoperit activităţi care pot fi făcute doar de către bărbaţi sau doar de către femei?
Ar accepta bărbaţii să facă toată treaba femeilor? De ce da / de ce nu?
Este corect ca femeile să facă treaba respectivă?
Ce măsuri s-ar putea lua în clasă şi acasă pentru ca oamenii să fie trataţi egal? Ce sarcini ar putea fi îndeplinite de femei/bărbaţi? Ce sarcini ar putea fi îndeplinite împreună?
Pacea Obiectivele lecţiei -
de a conştientiza dreptul fundamental al fiecărei persoane la siguranţă, ce poate fi garantat doar în condiţii de pace;
de a recunoaşte cauzele generatoare de conflicte şi de a căuta modalităţile de evitare a acestora.
Instrucţiuni şi cerinţe 1. Împărţiţi coala de hârtie A3 în două coloane intitulate „Pace şi Război”. În mijloc scrieţi literele alfabetului pe verticală. Pentru fiecare literă citită de către Dvs. elevii să scrie pe propria hârtie un cuvânt care începe cu acea literă. Cuvântul să fie trecut în coloana „Pace” sau „Război”, în funcţie de cum se poate asocia cuvântul respectiv. De ex., dacă spun P şi cuvântul ar fi „pâine” putem să-l trecem sub „Pace”. La sfârşit, se vor trece toate cuvintele pe tablă în coloanele cuvintelor „Pace şi Război”. 2. Din ce categorie sunt mai multe cuvinte? Din cele legate de război sau de pace? Care v-au venit în minte mai repede? De ce? 3.
Căutaţi originea simbolului păcii din mitologia greacă: porumbelul!
Cereţi elevilor să enumere situaţii de război din trecut, să analizeze cauzele acestora şi dacă ar fi fost posibilă evitarea lor!
Cereţi elevilor să enumere câteva posibile cauze de conflict în lume care pot genera război în prezent sau în viitor!
Căutaţi împreună modalităţi prin care se poate asigura dreptul la pace!
Valoare morală „Caută mereu să-ţi ajuţi semenii şi vei fi şi tu ajutat la nevoie!” Obiectivele lecţiei - de a conştientiza importanţa şi universalitatea valorilor morale care stau la baza relaţiilor interpersonale; - de a dezvolta abilitatea de a recunoaşte şi de a însuşi valorile morale. Instrucţiuni şi cerinţe 1. Cereţi elevilor să enumere valori morale! 2. Formaţi grupuri de câte 4 elevi şi rugaţi-i să definească valorile morale enumerate! 3. Încurajaţi discuţiile cu următoarele întrebări:  Sunt valorile morale importante? De ce?  Aţi avut momente în viaţă când valorile morale au fost un ghid în rezolvarea unei probleme cu care v-aţi confruntat? Au stat vreodată valorile morale în calea reuşitei voastre?  Valorile morale cinstea, bunătatea, respectul încă sunt viabile sau nu îşi mai au locul într-o societate în care competiţia pare să domine? 4. Cereţi elevilor să mimeze o scenetă din care ceilalţi să ghicească care valoare morală au dorit să o sugereze!
5. Citiţi împreună cu elevii povestiri care evidenţiază valori morale şi discutaţi pe marginea acestora!
Necesităţi şi proprietate Obiectivele lecţiei - conştientizarea faptului că necesităţile fiinţei umane se află, de fapt, la originea principiilor şi a normelor din documentele referitoare la drepturile omului; - drepturile sunt, de fapt, bazate pe necesităţi similare ale oamenilor. Conform lui A. Maslow, indivizii au nevoi primare (biologice şi fiziologice, aici oamenii şi animalele se reîntâlnesc) şi secundare - le sunt specifice fiinţelor umane şi sunt condiţionate socio-cultural (materiale: locuinţă, confort; sociale: de comunicare, apartenenţă la grup, integrare socială, cooperare şi spirituale: de cunoaştere, estetice, de realizare a propriei personalităţi, de integrare în Univers).
Toate aceste trebuinţe se satisfac treptat. În general, nu pot fi realizate nevoile “superioare” dacă au fost ignorate cele “inferioare”. Instrucţiuni şi cerinţe 1.Cereţi elevilor să-şi imagineze că au fost rugaţi de către Naţiunile Unite să facă o listă a tuturor lucrurilor de care au nevoie copii de pretutindeni pentru a fi fericiţi şi sănătoşi. De ex.: hrană, joacă, aer, iubire… 2.
Scrieţi aceste necesităţi fără a le motiva!
Când nu mai există alte sugestii, cereţi elevilor să identifice care sunt nevoi adevărate şi care sunt dorinţe! De ex.: televizor şi dulciuri ar fi dorinţe şi nu nevoi! Încercaţi să identificaţi nevoi care să fie aceleaşi pentru toţi copiii de pretutindeni!
Arătaţi elevilor sumarul Convenţiei pentru Drepturile Copilului. Explicaţi elevilor că această Convenţie aminteşte naţiunilor lumii de nevoile copiilor lor.
Cereţi elevilor să compare lista lor cu sumarul Convenţiei. Care nevoi au fost identificate ca drepturi? Există diferenţe între cele două liste? De ce?
Puneţi următoarele întrebări:
De ce credeţi că Naţiunile Unite s-au gândit că este important să identifice şi să statueze drepturile copiilor?
De ce este Convenţia o listă a necesităţilor şi nu a dorinţelor?
Credeţi că toţi copiii din ţara noastră şi din lume beneficiază de toate aceste drepturi? De ce nu?
Alegeţi unul dintre drepturile din Convenţie! Ce s-ar întâmpla dacă s-ar lua acest drept unui copil?
Ce credeţi că pot face conducătorii ţării noastre, învăţătorii, părinţii sau chiar voi şi colegii voştri de clasă ce puteţi face pentru ca tuturor copiilor să li se garanteze aceste drepturi?
Libertatea de expimare Obiectivele lecţiei -
a însuşi respectul faţă de opiniile altora şi de a permite să-şi exprime punctul de vedere, chiar dacă nu suntem de acord cu ideile exprimate de a înţelege importanţa dreptului la libertatea de exprimare, dar şi a responsabilităţii faţă de respectarea drepturilor altora
Instrucţiuni şi cerinţe 1. Începeţi discuţiile cu următoarele întrebări: 
Au oamenii dreptul la libertate de exprimare?
De unde ştim că există dreptul la libertatea de exprimare? (Constituţie, Declaraţia Universală a Drepturilor Omului…)
Ce înseamnă dreptul la libertatea de exprimare? (libertatea de a gândi, libertatea credinţei, libertatea cuvântului …) 51
De ce este libertatea de exprimare atât de important?
2. Propuneţi elevilor jocuri de rol pe textul din lecţie ! Discutaţi despre importanţa: - de a exprima ceea ce simt, ce doresc! - de a asculta ce spun şi ceilalţi! - de a respecta ideile fiecăruia! 3. Explicaţi elevilor că există libertatea opiniei, dreptul de participare, dar şi reguli care trebuie respectate! 4. Discutaţi pe marginea următorului citat: « Libertate posedă şi este demn de ea cel care-i respectă pe ceilalţi în drepturile lor. » - Titu Maiorescu -
Mass-media Obiectivul lecţiei - de a se identifica problemele curente ale societăţii, precum şi modul în care acestea sunt reprezentate prin mass-media. Instrucţiuni şi cerinţe 1. Prezentaţi în clasă o colecţie de ziare şi reviste care furnizează ştiri! Puneţi pe elevi să facă şi ei prezentarea acestor ziare şi reviste! 2. Împărţiţi clasa în grupe de câte trei elevi şi invitaţi-i ca, înainte de toate, să găsească ştirile care le plac şi îi încântă, apoi să argumenteze, în scris, în favoarea opţiunii lor! După ce au identificat 5-6 astfel de articole, puneţi elevi să caute articolele care îi deranjează, urmând să procedeze la fel ca înainte! 3. Cereţi elevilor să poarte discuţii în grup legate de motivele pro şi contra invocate! Elevii îşi vor adresa întrebări unul altuia. 4. Întrebaţi-i pe elevi următorul lucru: "Credeţi că aceste probleme existente în societate contravin principiilor democraţiei? Dacă da, atunci cum le-am putea soluţiona?" 52
5. Cereţi elevilor din clasă să întocmească, pe tablă, o listă cu îndatoririle societăţii, stabilind priorităţile în acest sens, precum şi câteva propuneri de modificare / completare în vederea dobândirii democraţiei. De exemplu:  locurile de muncă să fie accesibile tuturor;  să fie protejate drepturile tuturor cetăţenilor;  să se asigure asistenţa medicală pentru familiile nevoiaşe;  să se asigure protecţie împotriva războaielor. 6. Îndemnaţi elevii să scrie o revistă a clasei care va cuprinde:  un interviu cu elevul care s-a întors cu premiul întâi de la concursul naţional de limba rromani;  ştiri curente şi ştiri care privesc leagătura dintre şcoală şi comunitatea locală;  un interviu cu un profesor şi cu un elev despre un incident petrecut în clasă;  o rubrică de divertisment;  o rubrică literară;  o rubrică sport!
Mediul înconjurător „Când şi ultimul copac se va usca, când şi ultimul râu va fi poluat, când şi ultimul peşte va muri, atunci veţi realiza că banii nu se pot mânca.” (Proverb indian vechi, motto-ul mişcării Greenpeace) Obiectivele lecţiei - de a se conştientiza faptul că viaţa omului nu este posibilă în afara mediului natural înconjurător; - de a conştientiza faptul că toţi oamenii au datoria protejării mediului în care trăiesc. Instrucţiuni şi cerinţe 1. Formaţi grupe de câte 4 elevi şi cereţi-le să discute despre ce înseamnă pentru ei mediul înconjurător! Grupele vor prezenta, în plen, definiţiile la care au ajuns şi, dacă vor exista diferenţe prea mari, acestea se vor dezbate până se va ajunge la o definiţie acceptată de toţi! 2. Identificaţi împreună cu elevii potenţialele relaţii dintre natură şi om! 3. Cereţi elevilor să descrie cum s-a modificat mediul înconjurător în care trăiesc în ultimii 50 de ani (elevii vor apela la articole de ziar din trecut despre mediu şi la povestirile membrilor familiei)! 4. Discutaţi despre aceste modificări şi despre posibilele cauze ale acestora! 5. Întrebaţi elevii dacă ei cunosc legi sau alte metode prin care se încearcă protejarea mediului! 6. Întrebaţi elevii ce ştiu despre reutilizarea deşeurilor! Daţi exemplul hârtiei, în cazul căreia cantitatea de lemn folosită pentru producerea hârtiei poate fi aproape în întregime înlocuită cu deşeul de hârtie. În Austria, poate fi alt exemplu, s-au refolosit 115 tone de sticlă, fapt care a dus la economisirea a 4,24 milioane de metri cub de gaz necesar producerii a 110 milioane kilowaţi oră energie electrică, care s-ar fi utilizat pentru producţia sticlei. 7. Căutaţi împreună cu elevii metode de a schimba mentalitatea oamenilor, în sensul conştientizării responsabilităţii fiecăruia în menţinerea echilibrului ecologic! 8. Căutaţi organizaţii din domeniul protecţiei mediului care activează în comunitatea Dvs şi găsiţi modalităţi de colaborare între elevi şi organizaţia respectivă!
BIBLIOGRAFIE Declaraţia Universală a Drepturilor Omului Convenţia pentru Drepturile Copilului Constituţia României COMPASS – Manual de educaţie despre drepturile omului cu tineri, Consiliul Europei, Mai 2002, http://eycb.coe.int/compass Toţi diferiţi – toţi egali – Pachet educaţional împotriva rasismului, xenofobiei, antisemitismului şi intoleranţei, Institutul Intercultural Timişoara, 1998, www.hrea.org/library The Citizenship Foundation - Materials for primary and secondary schools / Materiale pentru şcoala generală şi gimnazială,London, 1994/1995 Dicţionarul explicativ al limbii române, Editura Univers Enciclopedic, Bucureşti, 1996 First Steps - A manual for starting Human Rights Education/ Manual pentru începerea educaţiei drepturilor omului - Amnesty International, London, 1996 Tancău C., Leca C. - Educaţie referitoare la lege, drepturile şi responsabilităţile omului/Ghidul profesorului - Europa pentru Europa, Bucureşti, 1997
www.amnesty.org www.hrea.org www.humanrights.coe.int www.oneworld.org www.eumc.at www.un.org/rights www.unicef.org www.unesco.org
DECLARATIA UNIVERSALA A DREPTURILOR OMULUI La 10 de septembrie 1948, Adunarea Generala a Organizatiei Natiunilor Unite a adoptat si proclamat Declaratia Universala a Drepturilor Omului, al carei text il publicam in cele ce urmeaza. Dupa acest act istoric, Adunarea Generala a recomandat statelor membre sa nu precupeteasca nici unul din mijloacele care le stau la dispozitie pentru a publica in mod solemn textul Declaratiei si „pentru a face astfel ca el sa fie distribuit, afisat, citit si comentat, in principal in scoli si in alte institutii de invatamant, indiferent de statutul politic al tarilor sau teritoriilor". Preambul Considerand ca recunoasterea demnitatii inerente tuturor membrilor familiei umane si a drepturilor lor egale si inalienabile constituie fundamentul libertatii, dreptatii si pacii in lume, Considerand ca ignorarea si dispretuirea drepturilor omului au dus la acte de barbarie care revolta constiinta omenirii si ca faurirea unei lumi in care fiintele umane se vor bucura de libertatea cuvantului si a convingerilor si vor fi eliberate de teama si de mizerie a fost proclamata drept cea mai inalta aspiratie a oamenilor, Considerand ca este esential ca drepturile omului sa fie ocrotite de autoritatea legii pentru ca omul sa nu fie silit sa recurga, ca solutie extrema, la revolta impotriva tiraniei si asupririi, Considerand ca este esential a se incuraja dezvoltarea relatiilor prietenesti intre natiuni, Considerand ca in Carta popoarele Organizatiei Natiunilor Unite au proclamat din nou credinta lor in drepturile fundamentale ale omului, in demnitarea si valoarea persoanei umane, drepturi egale pentru barbati si femei si ca au hotarat sa favorizeze progresul social si imbunatatirea conditiilor de viata in cadrul unei libertati mai mari, Considerand ca statele membre s–au angajat sa promoveze in colaborare cu Organizatia Natiunilor Unite respectul universal si efectiv fata de drepturile omului si libertatile fundamentale, precum si respectarea lor universala si efectiva, Considerand ca o conceptie comuna despre aceste drepturi si libertati este de cea mai mare importanta pentru realizarea deplina a acestui angajament, Adunarea Generala proclama Prezenta Declaratie Universala a Drepturilor Omului, ca ideal comun spre care trebuie sa tinda toate popoarele si toate natiunile, pentru ca toate organele societatii sa se straduiasca, avand aceasta declaratie permanent in minte, ca prin invatatura si educatie sa dezvolte respectul pentru aceste drepturi si libertati si sa asigure prin masuri progresive, de ordin national si international, recunoasterea si aplicarea lor universala si efectiva, atat in sanul popoarelor statelor membre, cat si al celor din teritoriile aflate sub jurisdictia lor.
Articolul 1 „Toate fiintele umane se nasc libere si egale in demnitate si drepturi. Ele sunt inzestrate cu ratiune si constiinta si trebuie sa se comporte unele fata de altele in spiritul fraternitatii". Articolul 2 „Fiecare om se poate prevala de toate drepturile si libertatile proclamate in prezenta declaratie, fara nici un fel de deosebire, ca de pilda deosebirea de rasa, culoare, sex, limba, religie, opinie politica sau orice alta opinie, de origine natioala sau sociala, avere, nastere sau orice alte imprejurari. In afara de aceasta nu se va face nici o deosebire dupa statutul politic, juridic sau international al tarii sau al teritoriului de care tine o persoana, fie ca aceasta tara sau teritoriu sunt independente, sub tutela, neautonome sau supuse vreunei alte limitari de suveranitate". Articolul 3 „Orice fiinta umana are dreptul la viata, la libertate si la securitatea persoanei sale".
Articolul 4 „Nimeni nu va fi tinut in sclavie, nici in servitute; sclavajul si comertul cu sclavi sunt interzise sub toate formele lor." Articolul 5 „Nimeni nu va fi supus la torturi, nici la pedepse sau tratamente crude, inumane sau degradante". Articolul 6 „Fiecare om are dreptul sa i se recunoasca pretutindeni personalitatea juridica". Articolul 7 „Toti oamenii sunt egali in fata legii si au, fara nici o deosebire, dreptul la o protectie egala impotriva oricarei discriminari care ar viola prezenta declaratie si impotriva oricarei provocari la o asemenea discriminare". Articolul 8 „Orice persoana are dreptul la satisfactia efectiva din partea instantelor juridice nationale competente impotriva actelor care violeaza drepturile fundamnetale ce-i sunt recunoscute prin constitutie si lege". Articolul 9 „Nimeni nu trebuie sa fie arestat, detinut sau exilat in mod arbitrar". Articolul 10 „Orice persoana are dreptul in deplina egalitate de a fi audiata in mod echitabil de catre un tribunal independent si impartial care va hotari fie asupra drepturilor si obligatiilor sale, fie asupra temeiniciei oricarei acuzari in materie penala indreptata impotriva sa". Articolul 11.1 „Orice persoana acuzata de comiterea unui act cu caracter penal, are dreptul sa fie presupusa nevinovata, pana cand vinovatia sa va fi stabilita in mod legal in cursul unui proces public in care i-au fost asigurate toate garantiile necesare apararii sale". Articolul 11.2 „Nimeni nu va fi condamnat pentru actiuni sau omisiuni care nu constituiau, in momentul cand au fost comise, un act cu caracter penal, conform dreptului national sau international. De asemenea, nu se va aplica nici o pedeapsa, decat aceea care era aplicabila cand a fost savarsit actul cu caracter penal". Articolul 12 „Nimeni nu va fi supus la imixtiuni arbitrare in viata sa personala, in familia sa, in domiciliul lui sau in corespondenta sa, nici la atingeri aduse onoarei si reputatiei sale. Orice persoana are dreptul la protectia legii impotriva unor asemenea imixtiuni sau atingeri". Articolul 13.1 „Orice persoana are dreptul de a circula in mod liber si de a-si alege resedinta in interiorul granitelor unui stat". Articolul 13.2 „Orice persoana are dreptul de a parasi orice tara, inclusiv a sa, si de a reveni in tara sa". Articolul 14.1 „In caz de persecutie, orice persoana are dreptul de a cauta azil si de a beneficia de azil in alte tari". Articolul 14.2 „Acest drept nu poate fi invocat in caz de urmarire ce rezulta in mod real dintr-o crima de drept comun sau din actiuni contrare scopurilor si principiilor Organizatiei Natiunilor Unite". Articolul 15.1 „Orice persoana are dreptul la o cetatenie". Articolul 15.2 57
„Nimeni nu poate fi lipsit in mod arbitrar de cetatenia sa, sau de dreptul de a-si schimba cetatenia". Articolul 16.1 „Cu incepere de la implinirea varstei legale, barbatul si femeia, fara nici o restrictie in ceea ce priveste rasa, nationalitatea sau religia, au dreptul de a se casatori si de a intemeia o familie. Ei au drepturi egale la contractarea casatoriei, in decursul casatoriei si la desfacerea ei". Articolul 16.2 „Casatoria nu poate fi incheiata decat cu consimtamantul liber si deplin al viitorilor soti". Articolul 16.3 „Familia constituie elementul natural si fundamental al societatii si are dreptul la ocrotire din partea societatii si a statului". Articolul 17.1 „Orice persoana are dreptul la proprietate, atat singura cat si in asociatie cu altii". Articolul 17.2 „Nimeni nu poate fi lipsi in mod arbitrar de proprietatea sa". Articolul 18 „Orice om are dreptul la libertatea gandirii, de cunostinta si religie; acest drept include libertatea de a-si schimba religia sau convingerea precum si libertatea de a-si manifesta religia sau convingerea, singur sau impreuna cu altii, atat in mod public cat si privat, prin invatatura, practici religioase, cult si indeplinirea ritualurilor". Articolul 19 „Orice om are dreptul la libertatea opiniilor si exprimarii; acest drept include libertatea de a avea opinii fara imixtiune din afara, precum si libertatea de a cauta, de a primi si de a raspandi informatii si idei prin orice mijloace si independent de frontierele de stat". Articolul 20.1 „Orice persoana are dreptul la libertatea de intrunire si asociere pasnica". Articolul 20.2 „Nimeni nu poate fi silit sa faca parte dintr-o asociatie". Articolul 21.1 „Orice persoana are dreptul de a lua parte la conducerea treburilor publice ale tarii sale, fie direct, fie prin reprezentantii liber alesi". Articolul 21.2 „Orice persoana are dreptul de acces egal la functiile publice din tara sa". Articolul 21.3 „Vointa poporului trebuie sa constituie baza puterii de stat; aceasta vointa trebuie sa fie exprimata prin alegeri nefalsificate, care sa aiba loc in mod periodic prin sufragiu universal, egal si exprimat prin vot secret sau urmand o procedura echivalenta care sa asigure la libertatea votului" Articolul 22 „Orice persoana in calitatea sa de membru al societatii, are dreptul la securitate sociala, ea este indreptatita ca prin efortul national si colaborarea internationala, tinandu-se seama de organizarea si resursele fiecarei tari, sa obtina realizarea drepturilor economice, sociale si culturale indispensabile pentru demnitatea sa si libera dezvoltare a personalitatii sale". Articolul 23.1 „Orice persoana are dreptul la munca, la libera alegere a muncii sale, la conditii echitabile si satisfacatoare de munca, precum si la ocrotirea impotriva somajului". Articolul 23.2 58
„Toti oamenii, fara nici o discriminare, au dreptul la salariu egal pentru munca egala". Articolul 23.3 „Orice om care munceste are dreptul la o retribuire echitabila si satisfacatoare care sa-i asigure atat lui, cat si familiei sale, o existenta conforma cu demnitatea umana si completata, la nevoie, prin alte mijloace de protectie sociala". Articolul 23.4 „Orice persoana are dreptul de a intemeia sindicate si de a se afilia la sindicate pentru apararea intereselor lor". Articolul 24 „Orice persoana are dreptul la odihna si recreatie, inclusiv la o limitare a zilei de munca si la concedii periodice platite". Articolul 25.1 „Orice om are dreptul la un nivel de trai care sa-i asigure sanatatea si bunastarea lui si a familiei sale, cuprinzand hrana, imbracamintea, locuinta, ingrijirea medicala, precum si serviciile sociale necesare; el are dreptul la asigurare in caz de somaj, boala, invaliditate, vaduvie, batranete sau in celelalte cazuri de pierdere a mijloacelor de subzistenta, in urma unor imprejurari independente de vointa sa". Articolul 25.2 „Mama si copilul au dreptul la ajutor si ocrotire deosebite. Toti copiii, fie ca sunt nascuti in cadrul unei casatorii, sau in afara acesteia, se bucura de aceeasi protectie sociala". Articolul 26.1 „Orice persoana are dreptul la invatatura. Invatamantul trebuie sa fie gratuit, cel putin in ceea ce priveste invatamantul elementar si general. Invatamantul tehnic si profesional trebuie sa fie la indemana tuturor, iar invatamantul superior trebuie sa fie de asemenea egal accesibil tuturora, pe baza de merit." Articolul 26.2 „Invatamantul trebuie sa urmareasca dezvoltarea deplina a personalitatii umane si intarirea respectului fata de drepturile omului si libertatile fundamentale. El trebuie sa promoveze intelegerea, toleranta, prietenia intre toate popoarele si toate grupurile rasiale sau religioase, precum si dezvoltarea Organizatiei Natiunilor Unite pentru mentinerea pacii". Articolul 26.3 „Parintii au dreptul de prioritate in alegerea felului de invatamant pentru copiii lor minori". Articolul 27.1 „Orice persoana are dreptul de a lua parte in mod liber la viata culturala a colectivitatii, de a se bucura de arte si de a participa la progresul stiintific si la binefacerile lui". Articolul 27.2 „Fiecare om are dreptul la ocrotirea intereselor morale si materiale care decurg din orice lucrare stiintifica, literara sau morala al carei autor este". Articolul 28 „Orice persoana are dreptul la o oranduire sociala si internationala in care drepturile si libertatile expuse in prezenta declaratie pot fi pe deplin infaptuite". Articolul 29.1 „Orice persoana are indatoriri fata de colectivitate, deoarece numai in cadrul acesteia este posibila dezvoltarea libera si deplina a personalitatii sale". Articolul 29.2 „In exercitarea drepturilor si libertatilor sale, fiecare om nu este supus decat numai ingradirilor stabilite prin lege, exclusiv in scopul de a asigura cuvenita recunoastere si respectare a drepturilor si libertatilor altora si ca sa fie satisfacute justele cerinte ale moralei, ordinii publice si bunastarii generale intr-o societate democratica". Articolul 29.3 59
„Aceste drepturi si libertati nu vor putea fi in nici un caz exercitate contrar scopurilor si principiilor Organizatiei Natiunilor Unite". Articolul 30 „Nici o dispozitie a prezentei Declaratii nu poate fi interpretata ca implicand pentru vreun stat, grupare sau persoana, dreptul de a se deda la vreo activitate sau de a savarsi vreun act indreptat spre desfiintarea unor drepturi sau libertati enuntate in prezenta Declaratie
Sumarul Drepturilor din Convenţia despre Drepturile Copiilor -
Copii au dreptul de a fi cu familiile lor sau cu cei care îi vor îngriji cel mai bine Copii au dreptul la hrană şi apă curată suficientă Copii au dreptul la un standard de viaţă adecvat Copii au dreptul la îngrijire medicală Copii cu nevoi speciale au dreptul la îngrijire specială şi trening. Copii au dreptul la joacă Copii au dreptul la educaţie gratuită Copii au dreptul să fie protejaţi şi nu vătămaţi sau neglijaţi Copii nu au voie să fie folosiţi ca muncitori ieftini sau soldaţi Copii au dreptul să vorbească în limba lor maternă şi să practice religia şi cultura lor Copii au dreptul să-şi exprime propriile opinii şi să se întrunească pentru a-şi expune punctele de vedere
Report "5. Ghid de Educatie Civica"